Päihteet - Potku.net\nViestit tässä aiheessa: 637\nViesti Mika » maalis 23, 2008, 21.32\nYlipotkija: Aiempi osa täällä.\nSuomalaiset suhtautuvat huumeongelmaan aiempaa huolettomammin, selviää Kansanterveyslaitoksen kyselytutkimuksesta.\nSyyksi asiantuntija arvelee sitä, että ihmiset ovat alkaneet hyväksyä huumeet osaksi yhteiskuntaa ja arkea. Myös kansalaisten tietämys on lisääntynyt.\n- Eniten huumeet huolettivat maalla asuvaa naista, jonka elämää ne kaikkein vähiten koskettivat, sanoo terveyden edistämisen yksikön päällikkö Antti Uutela KTL:stä.\nViimeksi muokannut Mika, huhti 17, 2008, 18.23. Yhteensä muokattu 1 kertaa.\nViesti Mika » huhti 8, 2008, 08.28\nAL kirjoitti: Tampereen poliisin saaliiksi on jäänyt erä poikkeuksellisen korkealaatuista kotimaista marihuanaa eli kannabiksen kukintoa. Viljelijää poliisi ei ole saanut selville.\nHuumetta välitti 39-vuotias tamperelaismies. Hänen arvioidaan tuoneen Tampereelle marihuanaa 3,5 kiloa ja hasista puoli kiloa. Huumausaineen katukauppa-arvo on ollut noin 50 000 euroa. Tutkinnan yhteydessä poliisi takavarikoi huumekaupasta peräisin olevaa rahaa noin 10 000 euron arvosta.\nEsitutkinnassa on selvinnyt, että huume on kotimaista alkuperää. Poliisin mukaan tuotanto-olosuhteet ovat olleet poikkeuksellisen hyvät, sillä marihuana on ollut hyvälaatuista. Kannabiksen tehoaineen tetrahydrokannabinolin eli THC:n pitoisuus oli takavarikoidussa kukinnossa 14 prosenttia. Marihuanan tyypillinen THC-pitoisuus on poliisin mukaan 0,5-5 prosenttia.\nViesti Nauses » huhti 15, 2008, 19.44\nNostetaas nyt tämä aihe kun teemalta tuli äskettäin aika asiallinen viiden dokkarin sarja päihteistä ja aivotoiminnasta yleensä, jokanen jakso on about 50 minsaa pitkä. Kukaan muu kattoi noita?\n1. Kannabis(ja ihmisen luontaisen kannabinoidijärjestelmän käyttö lääketieteessä)\n2. Psykedeelit(lopussa vähän extaasista ja masennuslääkkeiden ongelmista)\n3. Opiaatit(ja muut vastaavalla tavalla vaikuttavat lääkkeet ongelmineen)\n4. Stimulantit tyyliin Amfetamiini ja kumppanit\n5. Alkoholi ja Rööki\nKaksi ensimmäistä selkeästi mielenkiintoisinta, varsinkin toi toinen osa sisältää ihan jänniä pohdintoja. Molemmissa on myös piristeenä suht hulvattomia vanhoja valistusvideoita, sekä hauskoja mutta todella selkeitä animaatioita aivotoiminnasta. Ihan hyvä sarja erityisesti siinä mielessä että asioita pohditaan siltä kannalta millaisia mahdollisuksia ne avaavat ja haitoista puhuttaessakaan ei vajota mihinkään jeesusteluun, vaan asioita pohditaan niin lääketieteellseltä kuin vähän sosiaaliseltakin kannalta.\nHarmi vaan että politiikka taitaa estää realistisen materiaalin näyttämisen vaikka kouluissa(lukio/aikaisintaan 9 luokka), joten osa aikuisistakin taitaa vielä niellä sen puoli vuosisataa vanhan jenkkipropagandan miltei sellaisenaan.\nTässä linkki torrenttiin johon ainakin vielä pari päivää sitten riitti jakajia, tossa siis ne kaikki 5 jaksoa.\nhttp://thepiratebay.org/tor/3703104/Huumetta_aivoille" onclick="window.open(this.href);return false;\nMutta siis, voi mielestäni aika varauksetta suositella noita kaikille, senverran asiallisesti, selkeästi ja puolueettomasti kerrottua tuoretta tietoa erilaisista päihteistä ja samalla aivojen toiminnasta.\nViesti Tapaus » huhti 15, 2008, 22.57\nNauses kirjoitti: Mutta siis, voi mielestäni aika varauksetta suositella noita kaikille\nJättäisin kyllä osan tuon listan tuotteista kokeilemati\nhanuri through the difficult patches\nViesti Tapani » huhti 16, 2008, 08.50\nTuli YLE1:n aamu-tv:ssä tänään sellainen varovaisen positiivinen insertti kannabiksen lääkekäytöstä Kaliforniassa, siellä kun on alettu myydä kannabista automaatista.\nEivät sentään uskaltaneet kommentoida juttua studiossa millään tavalla, mutta hiukan yllätti joka tapauksessa pätkän luonne. Hyvähyvä.\nViesti Nauses » huhti 16, 2008, 14.39\nTapani kirjoitti: Tuli YLE1:n aamu-tv:ssä tänään sellainen varovaisen positiivinen insertti kannabiksen lääkekäytöstä Kaliforniassa, siellä kun on alettu myydä kannabista automaatista.\nSamaa mieltä, tossa ensimmäisessä dokumentissä tutkijoiden suurin huoli oli se, etteivät ihmiset saa tarpeeksi nopeasti oikeaa tietoa, jolloin poliittisesti tehdään järjettömiä päätöksiä jotka voivat haitata uusien lääkkeiden kehitystä. Uutena tietona minulle tuli myös se, että ihmisen luonnollinen kannabinoidijärjestelmä on niinkin tärkeä kuin mitä se tuon dokumentin mukaan on, joillain aivojen alueilla on jopa kymmenen kertaa enemmän kannabisreseptoreita, kuin esimerkiksi dopamiinireseptoreita.\nViesti Mika » huhti 17, 2008, 18.24\nFrom chocolate and caffeine to nicotine and cocaine, many of our most addictive foods and drugs come from plant toxins. Considering that plants originally developed these toxins to deter herbivorous predators, it's ironic that humans and other mammals don't merely tolerate the toxins, but can crave them and even develop dependencies on them.\nAlkoholi ja muut huimausaineet, osa II\nViesti Mika » touko 17, 2009, 14.19\nPaco on Argentiinan versio crackista, halvasta kokaiinijohdannaisesta, joka kylvi tuhoa Yhdysvalloissa 1980-luvulla.\nAine on niin epäpuhdasta, että se on periaatteessa vain sekoitus eri kemikaaleja. Siinä on muun muassa rikkihappoa, lasijauhetta, kerosiinia ja jopa rotanmyrkkyä. Huume on kuitenkin hyvin tappavaa: se iskee keskushermostoon ja voi tappaa satunnaisen käyttäjän alle puolessa vuodessa.\n- Kuuden kuukauden käyttö tuhoaa ihmisen kokonaan. Vaikutus on sama kuin jos joku polttaisi 80 tupakkaa päivässä 20 vuoden ajan paitsi, että Pacon sivuvaikutukset tulevat esiin vain muutamassa kuukaudessa, kuvaa tohtori Eduardo Kallina Argentimes-lehdessä.\nViesti Mika » touko 20, 2009, 09.26\nOho! Kuulostaapa erikoiselta tutkimusetiikalta. Jos nyt olisi aprillipäivä, pitäisin vitsinä.\nViesti Mika » touko 20, 2009, 09.53\nViesti Mika » touko 20, 2009, 10.17\nMark Twain oli kyllä hauska äijä\nMost people use alcohol as a social rather than creative stimulant, banishing cares with a potation or two after work; lubricating discourse rather than inspiring the intellect. Yet a number of our greatest writers, painters and musicians also seem to have relied on it as fuel for their muse. Winston Churchill claimed it crucial for The World Crisis, his six-volume memoirs, stating: "always remember that I have taken more out of alcohol than it has taken out of me." Novelist William Faulkner drank more intermittently, but claimed not to be ab le to face a blank page without a bottle of Jack Daniels. Beethoven fell under the influence in the later part of his creative life. Among painters, Van Gogh, Jackson Pollock, Francis Bacon and many others liked a drop or two while working.\nSuch figures make alcohol part of the territory of creativity. An exceptional few seemed to thrive on drink, leading to the idea of a "Churchill gene": where some have a genetic makeup allowing them to remain healthy and brilliant despite consumption that would kill others. Mark Twain endorsed this view saying: "My vices protect me but they would assassinate you!"\nViesti Mika » touko 20, 2009, 16.15\nEcstasy hit its stride in the dance culture of the early 1990s, but was originally used by psychiatrists in the late 1950s to make withdrawn patients friendlier and more talkative—in fact it used to be called "empathy." For a sociable species, human beings can actually be rather shy, so when the drug leaked out into the market in the late 1970s, cleverly rebranded as the much hipper-sounding ecstasy, it quickly became popular.\nAt the time the drugs advisory council worried that ecstasy—Methylenedio xymethamphetamin e or MDMA to its regulators, and simply "e" to its friends—would be the next LSD. The government slapped it in the class A category of drugs, along with heroin and cocaine. Dealing pink pills with smiley faces can get you a lifetime in jail. Just carrying them can put you away for seven years.\nViesti jkk » touko 20, 2009, 21.32\nPoliisi, valistaja kirjoitti: Esitutkinnassa on selvinnyt, että huume on kotimaista alkuperää. Poliisin mukaan tuotanto-olosuhteet ovat olleet poikkeuksellisen hyvät, sillä marihuana on ollut hyvälaatuista. Kannabiksen tehoaineen tetrahydrokannabinolin eli THC:n pitoisuus oli takavarikoidussa kukinnossa 14 prosenttia. Marihuanan tyypillinen THC-pitoisuus on poliisin mukaan 0,5-5 prosenttia.\nTäytyisi ajan kanssa kirjoitella enemmänkin käsityksiäni erilaisista valistajista. Poliisin roolia tämän sopan hämmentämisessä ja esittämiään "tietoja" olen aina jaksanut ihmetellä.\nToinen mistä voisi kirjoitella on nämä samat teemat, jotka kerta toisensa jälkeen toistuvat. Teilataan, ja kohta ne toistuvat uudestaan ehkä vähän varioituina versioina. Osoittautuvat perättömiksi, tai ainakin väritetyiksi... Siis vuosikymmeniä jo. Aina ne ovat "uusia". Dementoitunutta kansaa ja lehdistöä, vai liekkö pilvenpoltto vienyt muistin .\nTämä uutinen liittyy mielestäni tähän "kannabis on nyt vahvempaa kuin ...(valitse mennyt ajanjakso).. ja siksi vaarallisempaa- ideaan. Vaikka sitä ei nyt tässä uutisessa mainittu, niin epäilen tämän huolen kohta esitettävän, poliisin tai jonkun muun toimesta. Näin se on ainakin tähän asti mennyt.\nLähes yhtä suurella varauksella suhtaudun markkinamiesten lupauksiin, mutta tässä kuitenkin pikaisella haulla kahden ensimmäisen kasvin tuotetiedot:\nhttp://www.cannabis-seeds.co.uk/products/209/blue-moonshine.html" onclick="window.open(this.href);return false;\nhttp://www.cannabis-seeds.co.uk/products/215/blueberry.html" onclick="window.open(this.href);return false;\nMolemmissa THC% 15+. Kumpikaan ei käsittääkseni ole mitenkään erityisen vahvoja lajikkeita. Ovat muitten ominaisuuksiensa takia suosittuja.\nVai on tuotanto olosuhteet olleet poikkeuksellisen hyvät. Eniten vahvuuteen ja muihin ominaisuuksiin vaikuttaa perimä. Se siemen siis. Olosuhteista vahvuuteen liittyy sitten sen hortonomin kärsivällisyys. Kunhan vaan malttaa odottaa ilmoitetun kukinta ajan loppuun pitäisi päästä lähelle myyntimiesten lupaamia lukuja. Vielä vahvuuteen vaikuttava maininnan arvoinen asia liittyy lämpöön. Poliisi yleensä kertoo kasvatuksessa tarvittavan "lämpölamppuja". Paljoa enempää ei voisi metsään mennä. Sisäkasvatuksessa lamppuja tarvitaan, yllätys yllätys, valon tuottamiseen. Lämpö (muistaakseni jo alle 30 asteen) tuhoaa THC:tä. Joten kasvatuksessa tarvitaan lämpömittari, ei välttämättä sen poikkeuksellisempia toimenpiteitä.\nSilloin jos tilaa kasvatukselle on rajoitetusti, tai halutaan tietystä määrästä kasveja mahdollisimman paljon kukintoa (usein molempia), on syytä panostaa olosuhteisiin. Jostain syystä annetaan ymmärtää kasvattamisen olevan jotenkin vaikeaa ja vaativan kaiken maailman härpäkkeitä. Se on rikkaruoho. Paras mahdollinen valo paistaa nytkin tuolla taivaalla. Ihan tavallinen multa on riittävä, ellei jopa paras kasvualusta. Yhtenä maailman nopeiten kasvavana hyötykasvina, sille on hyvä muistaa kaataa vettä välillä. Vahvuuden ja muut ominaisuudet määrittää siis siemen.\nViime vuoden lopusta poliisi on eri medioissa ja nimeänsä kantavassa tv-ohjelmassa varoitellut aivan uudesta vaarasta. Nimittäin asuntopaloista ja vesivahingoista. Nyt mun pitäisi kuulemma mennä tonne rappukäytävään haistelemaan tuleeko naapurin oven takaa outoa tuoksua (jotkin lajikkeet tuoksuvat ihan oikeasti todella voimakkaasti). En ole vielä ehtinyt. Ehkä kohta menen. Enhän halua palaa elävältä, tai joutua kärsimään hampuusin aiheuttamasta vesivahingosta. Viisikymmentä vuotta vanhan suvussamme kulkeneen Jukkapalmun ehdin jo viedä kompostiin muiden kotimme viherkasvien seuraksi vesivahingon pelossa. Nyt ruuvailen lamppuja katoista tulipalon pelossa. Elämme kovia aikoja.\n(edit: Käsittääkseni riskit Jukkapalmun kasvattamisesta olkkarin kattokruunun alla ovat samaa luokkaa kuin hampun kasvattaminen siihen sopivan lampun alla. Poliisi tv:ssä esitettiin, että vaarallisia ovat omat sähköviritelmät. Varmaan ovatkin, mutta ainakin Helsingistä saa ostettua kaikki tarvikkeet ihan alan kaupasta (niitä on kai useampikin) ja ainoa "oma viritys" liittyy töpselin seinään painamiseen.)\nNo, leikki sikseen. Mietin näiden usein näiden valistajien motiiveja. Sen lisäksi että osa kansasta antaisi huumepoliisille rajattomat valtuudet, ja suurempi osa jotain lisävaltuuksia, poliisi varmaan uskoo tekevänsä töitä hyvän asian puolesta. Juttelin asiasta erään kasvatusalan ammattilaisen kanssa, ja hän kertoi että hänelle on uransa aikana sattunut viisi vesivahinkoa. Vesivahingot voivat syntyä vain ja ainoastaan vesiviljelystä. Tämä peijakkaan rikkaruoho kun kasvaa vaikka vedessä, jos sillä on vain riittävästi ravinteita saatavilla. Automaattinen vesiviljelyjärjstelmä on käytännöllinen ammattikäytössä. Voi vesiviljelyä ihan perusviherhippikin käyttää, mutta helpommalla selviää ihan tavanomaisella multakasvatuksella. Tällöin mitään ravinteita, ym. muita kikottimia ei kaivata. Itse asiassa olen kuullut, että Hollantilaisen High Times Magazinen http://hightimes.com/" onclick="window.open(this.href);return false; kannessa pullistelee usein vuorotellen vesiviljelijä ja multasormi.\nNämä poliisin käsittämättömät "tietoiskut" pelottavat varmastikin niitä maalla asuvia naisia ja muita ihmisiä, jotka eivät ole kyllin kiinnostuneita kirjoittamaan hakusanoja googleen. Niitä keitä meidän pitäisi suojella, eli nuoria, nämä asiat kiinnostavat. Höpö höpö jutut on nopeasti todettu siksi mitä ne ovat. Valehtelu vie uskottavuuden. Siksi esimerkiksi tällaiset pienet "kasvatusohjeet" eivät ole ensinkään niin moraalittomia, kuin pehmoisten puhuminen mediassa. Aivan täydelliset kasvatus ohjeet jokaisen pikku hortonomin tarpeisiin löytyvät netistä ihan suomen kielellä. Ovat löytyneet sieltä jo kauan. Se on vaan niin vaikea perustella miksi aikuinen ihminen ei saa omiin tarpeisiinsa rikkaruohoa parvekkeellaan tai kaapissaan kasvatella, ellei siitä nyt ainakin vesi vahinkoa tai tulipaloa synny. Ainakin huuumeesta tulee niin vahvaa, että siitä hullaantuu välittömästi.\nKaikesta mäkin kiukuttelen.\nAi niin, voi olla että tuollainen 0,5-5 prosentin vahvuinen siemen on jalostettu. Siinä täytyy olla sitten muut ominaisuudet kuten maku, halutunlainen päihtymystila yms. kohdallaan. Ei se muuten mene kaupaksi. Keuhkonsahan siihen vaan tärvelee. Tai sitten toinen ihan mahdollinen vaihtoehto on se, että virkavalta kaikessa viisaudessaan laskee lehdetkin marihuanaksi. Olen kyllä lukenut että joku lehtiäkin polttelee, mutta en ole ikinä kuullut kenenkään "oikean ihmisen" sitä tekevän. Se juttu on ne kukinnot. Kukinnossa on helposti paljon enemmän THC:tä kuin tuo 14%.\nViesti kamppaaja » touko 21, 2009, 00.11\njkk kirjoitti: (edit: Käsittääkseni riskit Jukkapalmun kasvattamisesta olkkarin kattokruunun alla ovat samaa luokkaa kuin hampun kasvattaminen siihen sopivan lampun alla. Poliisi tv:ssä esitettiin, että vaarallisia ovat omat sähköviritelmät. Varmaan ovatkin, mutta ainakin Helsingistä saa ostettua kaikki tarvikkeet ihan alan kaupasta (niitä on kai useampikin) ja ainoa "oma viritys" liittyy töpselin seinään painamiseen.)\nMonet ostavat itse koottavan osasetin koska se on halvempi kuin sellainen koteloitu lamppu. En tiedä tekeekö se siitä tulipalovaarallisen jos pariin sokeripalaan laittaa johdot itse kiinni, vaikka virallisesti kai sähkömiehen pitäisi tehdä tuo.\nViesti Nauses » touko 21, 2009, 01.04\njkk kirjoitti: Tai sitten toinen ihan mahdollinen vaihtoehto on se, että virkavalta kaikessa viisaudessaan laskee lehdetkin marihuanaksi. Olen kyllä lukenut että joku lehtiäkin polttelee, mutta en ole ikinä kuullut kenenkään "oikean ihmisen" sitä tekevän. Se juttu on ne kukinnot. Kukinnossa on helposti paljon enemmän THC:tä kuin tuo 14%.\nEn ole varma mutta luulisin että noin on. Eli jos kasvattaa thc-pitoista hamppulajiketta niin se on sitten "huono homma" vaikkei kukintoa olisikaan saanut (vielä) aikaiseksi.\nLehdissä ja kasvin muissa osissa on toki paljon pienemmät pitoisuudet kuin siinä halutussa kukinnossa, mutta kyllä ihan "oikeatkin ihmiset" ainakin joskus lehteä polttelevat, vaikka se tosiaan onkin reilusti miedompaa. Kasvattavat ihmiset kuulemma myös käyttävät "jämiä"(loppukasvi) hyödyksi tekemällä niistä vaikka kaakaota, sillä kyllä siinä loppukasvissakin on jonkun verran ytyä kun tavaraa on niin runsaasti.\nMuistaakseni joku 20% THC:tä kukinnossa on jo todella vahva ja hyvin kasvatettu lajike, normi voi sitten olla reippaasti vähemmän eli vaikka jotain 5-10%, voi tosin mennä pahastikin metsään nää mun veikkaukset kun en asiaan ole niin intohimoisesti suhtautunut.\nViestisi sisällöstä noin yleisesti olen kyllä ihan samaa mieltä\nPotkulaisia lukemassa tätä aluetta: tapsaattori ja 7 kurkkijaa


Masl & loiks: Tutustumiskäynti - Liikuntakeskus Vire, Salo\nTutustumiskäynti - Liikuntakeskus Vire, Salo\nTyömatkan jälkeen suuntasin Länsi-Suomeen päin. Ensimmäinen pysäkki oli Salossa, jossa mulla oli treffit Tainan kanssa Tainan vakkarisalilla Liikuntakeskus Vireessä. Tainalla oli lepoviikko, joten se keskittyi mun rääkkäämiseen ja syömiseen.\nMenin aluksi tiskille ja kerroin tulleeni tutustumiskäynnille. Vastaanotto oli jopa innostunut ja mulle ehdotettiin myös mahdollisuutta kokeilla ryhmäliikuntatunteja. Kieltäydyin kohteliaasti steppitunnista ja vatsa-reisi-pakara-tunnista.\nVire on avara sali ja laitteet on uudehkoja. Lisäksi salissa on huone, jossa voi vaikka venytellä ja huone toiminnalliseen treeniin sopivilla välineillä varustettuna. Myös urheiluhieroja löytyy... Itse tykkäisin kovasti tällaisesta varustelusta. Haluaisin treenin lopuksi kokeilla boxihyppyjä tai heilutella semmosia köysiä. Extrahuoneet on myös hyviä selfieiden räpsimiseen.\nMulla oli vuorossa olkapäät ja rinta. Tainan kanssa vaihdettiin omia kokemuksia siitä, missä asennoisssa kumpikin minkäkin liikkeen tekee ja miten saa parhaiten tuntuman oikeaan paikkaan. Erityisesti takaolkapäitä hinkattiin tarkasti. Palautukset saattoi hieman venähtää, mutta kyllä autoa treenin jälkeen ajaessa teki mieli laskea kädet alas.\nVaikutti siltä, että Taina tuntee kaikki. Ihan samanlaista yhteshenkeä ei täällä ollut kuin Vihdissä, mutta ei myöskään mitään moittimista siinä. Toki kyseessä on paljon isompi sali ja käyttäjiäkin huomattavasti enemmän, joten ihan luonnollista.\nTreenin lopuksi Taina vei mut vielä sinne toiminnalliseen huoneeseen venyttelemään. Siis oikeesti, minä venyttelemässä, about never... Silti vieläkin menee spagaatti, mutta on ne lihakset yleensä jumissa ja viimeistään hierojalla siitä joutuu kärsimään. Anyway, nyt venyteltiin. Ja sen jälkeen otettiin niitä selfieitä ja kuvasin Tainaa sen blogipostausta varten. Kädet meinas vähän kyllä täristä, niin kovin moni otos ei tainnut onnistua.\nTunnisteet: kuntosali, tutustumiskäynti\nTutustumiskäynti - FitBase, Turku\nTutustumiskäynti - Vihdin kunnan kuntosali\nKun tulin ulos fitness-kaapista


ET – Blogit | Reijan räsymatto – Hannah emännöi Lapinlahdella ihanaa kahvila-galleria Luovaa Puuta\n31.5.2017 klo 14:58\nKeraamikko Hannah Weisenberg pyörittää Lapinlahdella kesäisin käsitöitä täynnä olevaa kahvila-galleriaa sen minkä kymmenkuisilta kaksostytöiltään Aavalta ja Saanalta ehtii. Galleriaan kuuluu monia rakennuksia pihapiirissä, joka on kauniissa järvimaisemassa. Kuopioon on 60 km ja Iisalmeen 25 km.\n- Luova Puu syntyi vuonna 2004, kun Lapinlahden kunta kunnosti vanhan1850-luvun hirsitalon kulttuurikohteeksi. Rakennus oli ollut 9 vuotta tyhjillään.\nSotien aikana talossa asuivat Kalle ja Liisa Katainen, entisen valtionvarainministeri Jyrki Kataisen isovanhemmat, Hannah kertoo.\nHannahin äiti Raija Weisenberg piti galleriaa vuoteen 2014 asti, jolloin hän menehtyi.\n– Ehdin puhua jatkosta äidin kanssa ja hän oli huojentunut ja luottavainen, kun tiesi, että jatkan työtä, Hannah Weisenberg kertoo.\nBoheemissa taidekahvilassa on vaihtuvia näyttelyitä, nyt siellä on Kaija Juurikkalan maalauksia. Käsityömyymälässä on myynnissä eri tekijöiden töitä keramiikasta kortteihin. Luovassa puussa järjestetään paljon erilaisia kulttuuritapahtumia ja kursseja.\n- Minä opetan kuvataidekursseilla erilaisia maalaustekniikoita vesiväreillä ja akryyleilla. Voi myös kokeilla erilaisia savilajeja ja koristelutekniikoita keramiikalla. Puunveisto- ja keramiikkapajani on tässä pihapiirissä.\nMuitakin kiinnostavia konsertteja, tapahtumia ja kursseja on kesällä. On afrikkalaista tanssia ja lastenteatteria. Minun tauluni –maalauskurssilla 13.6. unohdetaan viralliset tekniikat ja maalataan intuitiivisesti uutta kokeillen. Varpaisjärveläinen Marjut Kauppinen alias Romurinsessa järjestää kierrätystyöpajat tiistaisin 11.7. ja 18.7. Lauantaina 5.8. on paperinvalmistuskurssi.\nJoka keskiviikko on joogatunti pihalla tai huonon ilman sattuessa Taideaitassa.\n- Taideaitta on perustettu äitini muistolle. Annoin sille nimeksi rakkauden temppeli, ja siellä on pysyvä äidin intarsiareliefi- eli puuveistonäyttely. Tilassa voidaan järjestää myös kokouksia ja juhlia.\nSiellä on yksi upeimpia vessoja, joita olen koskaan nähnyt. Hannah on tehnyt sinne uskomattoman hienon mosaiikkiseinän.\nLuovassa Puussa järjestetään myös TYKY- eli työhyvinvointipäiviä. Siihen teemaan sopii hyvin Mualiman pienin kylpylä eli ihanan hirsisaunan ja paljun palvelut. Saunassakin on keramiikkaa!\nNäin paljon sivuston, mutta uskon, että tämä on jotain erityistä siinä. www.financialadvisorssanantonio.com\nklo 5:28 | 24.6.2021\nDemonit kertoivat minulle kaiken www.doulaslosangeles.com\nExpress Hr Kroger Login\nklo 17:25 | 25.3.2022


Kunnalta vihreää uudelle joukkoliikennemallille | Kangasalan Sanomat\nKoti Uutiset Kunnalta vihreää uudelle joukkoliikennemallille\nKunta esittää joukkoliikenteen lippu- ja maksujärjestelmään täydennystä, jonka mukaan lastenvaunujen ja -rattaiden kanssa matkustaminen on ilmaista kaikilla kaupunkiseudun maksuvyöhykkeillä.\nKangasalla ei ole huomautettavaa joukkoliikenteen uudesta, kuuteen taksavyöhykkeeseen (A,B,C,D,E,F) perustuvasta lippu- ja maksujärjestelmästä.\nJärjestelmä, jossa matka ostetaan aina vähintään kahden vyöhykkeen alueelle, tukee kunnasta erityisesti vyöhykkeiden sisäistä liikkumista ja on lyhyillä matkoilla nykyistä edullisempi.\nVatiala ja Lentola kuuluvat mallissa B-vyöhykkeeseen, Suorama, Pikkola, keskusta, Huutijärvi, Kaivanto, Keso, Ruutana ja Suinula C:hen, Raikku ja Sahalahti D:hen, Kuhmalahti E:hen ja Pohja F-vyöhykkeeseen.\nYhdeksän kymmenestä kaupunkiseudun asukkaasta asuu kolmella sisimmällä (ABC) vyöhykkeellä, seudun työpaikoista kehän sisällä on vielä useampi.\nLippuvaihtoehtoja, jotka kaikki sisältävät tunnin vaihto-oikeuden, Kangasala pitää toimivina.\nEdullinen kausilippu kannustaa säännöllisesti liikkuvaa bussin kyytiin, matkamäärältään avoin arvolippu soveltuu harvempaan ja määränpäältään vaihtelevaan matkustamiseen, kertalippu satunnaiseen liikkumiseen.\nIlmaismatkojenkaan osalta kunnalla ei ole huomautettavaa uudesta mallista, jonka mukaan sotaveteraanit, virkapukuiset poliisit ja alle seitsenvuotiaat lapset sekä vammaiset saattajineen matkustavat maksutta kaikilla vyöhykkeillä.\nLisäyksenä Kangasala esittää, että myös lastenvaunujen ja -rattaiden kanssa voisi liikkua ilmaiseksi kaikilla vyöhykkeillä eikä vain kolmella sisimmällä (ABC), kuten on suunniteltu.\nNormaalihintaisista lipuista myönnettävistä alennuksista, jotka koskevat lapsia, nuoria ja yli 65-vuotiaita, kunnalla ei ole huomautettavaa.\nEsimerkiksi Kangasalla uusi järjestelmä parantaa tilannetta merkittävästi, sillä seutualueella nuorille ja senioreille ei ole aiemmin myönnetty alennuksia, ja lapsistakin alennuksella ovat matkustaneet vain 4–12 -vuotiaat.\nKangasalla uuden joukkoliikennejärjestelmän arvioidaan lisäävän matkojen määrää 11 prosentilla vuosittain.\nJärjestelmä on tarkoitus ottaa käyttöön 6.6.2016 alkaen.\nKunnan vastaus Tampereen kaupunkiseudun joukkoliikennelautakunnan (Jolila) lausuntopyyntöön käsiteltiin maanantaina kunnanhallituksessa.


Puistoblues vetää Järvenpäähän jopa 90 000 ihmistä: ”Meillä käy väkeä Tuskastakin” - Järvenpää | HS.fi\nPuistoblues vetää Järvenpäähän jopa 90 000 ihmistä: ”Meillä käy väkeä Tuskastakin”\nJärvenpään kesän perinteinen Puistoblues-festivaali käynnistyy keskiviikkona blueskadun avauksella.\nFestivaalijohtaja Miikka Porkka kertoo, että festivaalivieraita saapuu muun muassa Hollannista ja Italiasta Puistobluesiin. (KUVA: Mia Rouvinen / HS)\nJulkaistu: 26.6. 9:23 , Päivitetty: 26.6. 11:48\nJärvenpään kesän perinteinen Puistoblues-festivaali käynnistyy keskiviikkona blueskadun avauksella. Viisipäiväisen, 42. kertaa järjestettävän tapahtuman odotetaan keräävän tänä vuonna kaikkiaan 80 – 90 000 kävijää.\nVaikka viikonloppuna Helsingissä on Tuska-festivaali ja Pride-tapahtumia, ne eivät festivaalijohtaja Miikka Porkkahttps://www.hs.fi/haku/?query=miikka+porkka mukaan vaikuta Puistobluesin kävijämääriin.\n”Meillähän käy väkeä Tuskastakin”, hän kertoo.\nTapahtuma tarjoaa kävelykadulla olevassa bluesteltassa joka vuosi paljon ilmaisohjelmaa, ja ilmaisesityksiä on tänäkin vuonna Porkan mukaan kymmeniä.\n”Pääkonserttiin odotetaan 5 000 kävijää. Ainahan sitä haluaisi, että tapahtumat olisivat loppuunmyytyjä, mutta realisti pitää olla”, Porkka sanoo.\nLauantaina Vanhankylänniemen nurmella järjestettävän, piknikkitapahtumana tunnetun pääkonsertin lippujen ennakkomyynti on ollut viimevuotista vilkkaampaa. Viime vuonna pääkonsertti veti yhteistyökumppanien kautta tulleet vieraat mukaan lukien yli 4 000 kävijää.\n”Moni tekee päätöksen pääkonserttiin tulosta vasta lauantaiaamuna. Onneksi sääennuste näyttää lupaavan hyvää keliä. Nyt monena vuonna sää on ollut hyvä”, Porkka kertoo.\nYksi pääkonsertin odotetuimmista esiintyjistä on yhdysvaltalaisten sisarusten Rebeccahttps://www.hs.fi/haku/?query=rebecca ja Megan Lovellinhttps://www.hs.fi/haku/?query=megan+lovellin perustama Larkin Poe. Nelihenkisenä kokoonpanona Puistobluesissa esiintyvää uuden sukupolven bluesyhtyettä on tituleerattu Allman Brothers -yhtyeen pikkusiskoksi.\n”Larkin Poe on herättänyt kovasti kiinnostusta Yhdysvalloissa, ja otamme sen innolla vastaan”, sanoo festivaalin tiedottamisesta vastaava Pia Kauppinenhttps://www.hs.fi/haku/?query=pia+kauppinen.\nHän kertoo, että yhtye oli vastikään esiintymässä Briteissä, ja lentoyhtiö kadotti heidän kitaransa kotimatkalla.\n”Siinä tuli vähän jännitystä. Sanoin jo, että on meillä täälläkin kitaroita, mutta onneksi heidän kitaransa ovat nyt löytyneet”, Kauppinen kertoo.\nHän iloitsee siitä, että jo viime vuonna pääkonsertissa oli väkeä kolmessa sukupolvessa.\n”Puistoblues on perhetapahtuma, joten monessa sukupolvessa liikkeellä oleminen lämmitti mieltä. On hyvä, että olemme saaneet nuoria liikkeelle, sillä nuoret ovat seuraava bluesin sukupolvi ja sitä halutaan nostaa myös tarjonnassa esille”, Kauppinen toteaa.\nKeskiviikkona festivaalin ohjelmassa on blueskadun avauksen ja ensimmäisten lapsille suunnattujen Kakarablues-esitysten lisäksi illalla järjestettävä blueskirkko, joka on vetänyt teltan täyteen Porokan mukaan monena vuonna.\nKävelykatu Jannella käynnistyy keskiviikkona perjantai-iltaan kestävä levytori, ja torstaina luvassa on muun muassa bluesjumppaa. Torialueen bluesteltassa esiintyy joka päivä useita yhtyeitä, kuten Pekko Käppi & K:H:H:L ja Petri Mateo Group feat. Agneta Falck.\n”Perjantaina Krapin Pajalla pidetään Suomen European Blues Challengen loppukilpailu. Kyseessä on bluesin euroviisut eli esikarsinnan kautta valitut bändit kilpailevat tuomariston ja yleisön edessä pääsystä Hollannissa pidettävään päätapahtumaan. Se on huikea tapahtuma”, Porkka kehuu.\nPuistoblues on Suomen suurin bluesfestivaali, jonka järjestää Järvenpään Blues-Jazz Diggarit ry. Yhdistyksen jäsenten lisäksi tapahtumaa on tänä vuonna rakentamassa 550 talkoolaista.\nPäivitetty 26.6.2019 kello 11.48: korjattu nimivirhe kuvatekstistä.\nPuistobluesin pääkonsertissa esiintyy muun muassa yhdysvaltalainen uuden sukupolven blueskokoonpano Larkin Poe. (KUVA: Puistobluesin pressikuva)


Ratkaistu: Raportti avoimista myynti- ja ostolaskuista Visma ... - Visma Community\nRaportti avoimista myynti- ja ostolaskuista Visma Reportingissa\nMiten saan raportin avoimista myynti- tai ostolaskuista tiettynä päivämääränä Visma Reportingissa?\ntekijä Tuula Lampinen (Päivitetty 06-03-2018 10:18 tekijä Tuula Lampinen )\nValitse Visma Business Add-On -raporteista Myyntireskontra/Ostoreskontra ja Myyntilaskujen/Ostolaskujen erääntyminen\nOletuksena raportti antaa avointen myynti/ostolaskujen tilanteen kuluvana päivänä, mutta mikäli haluat raportin avoimista laskuista esimerkiksi edellisen kuukauden lopussa, tulee valinta poistaa kohdasta Kuluva päivä. Päivä –kohtaan valitaan päiväksi se päivämäärä, jonka hetken tilanteen avoimista laskuista haluaa raportille.\nValitse viimeinen eräpäivä oletuksena ottaa mukaan kaikki eräpäivät. Jos valinnan ottaa pois päältä, voi määrittää eräpäivävälin esim +365 päivän päähän tai jonkun tietyn eräpäivän esim seuraavan kuun loppuun asti.\nValitse sallittu suoritusero kohdassa oletuksena on 0, mutta tähän voidaan valita suorituseron enimmäismäärä, jolloin raportti ei näytä avoimina laskuja, jotka ovat jääneet esim pyöristyseron verran avoimiksi.\nOstolaskujen erääntyminen raportilla ei suorituseron valintaa ole.


EKOPHARMA Helsinki Herukka Värillinen Päivävoide\nHilla Tuotemerkit EKOPHARMA Helsinki - Herukka kuivalle, herkälle... EKOPHARMA Helsinki Herukka Värillinen Päivävoide 30ml\nEKOPHARMA Helsinki Herukka Värillinen Päivävoide 30ml\n1 l = 1 100,00 €\nEKOPHARMA Helsinki Värillinen Päivävoide on erinomainen "BB-voide" kaikille ihotyypeille. Runsaspigmenttinen voide rauhoittaa ja suojaa herkkää ihoa sekä tasoittaa ihon väriä. Voide mukautuu ihon sävyyn sopivaksi, joten yksi sävy sopii kaikille. 30ml pumppupullo.\nLevitä päivävoidetta tasaisesti kasvoille ja kaulalle. Erityisesti talvisaikaan voit tarvittaessa käyttää tuotetta ihotyypin mukaisen päivävoiteen päällä. Jos ihosi on erityisen punoittava suosittelemme varauksetta BTB13 -sarjan Total Corrector peitevoidetta joka on todella hoitava tuote. BTB13 on EkoPharman valmistajan toinen tuotesarja.\nAqua, Ribes Nigrum Leaf Extract (Mustaherukka/Blackcurrant), Diheptyl Succinate, Cetyl Alcohol, Glycerin, Zinc Oxide, C12-20 Alkyl Glucoside, C14-22 Alcohols, Caprylic/Capric Triglyceride, Vitis Vinifera Seed Oil (Viinirypäle/Grape), Tocopherol (Vitamin E), Ascorbic Acid (Vitamin C), Olus Oil, Betaine, Cetearyl Glucoside, Capryloyl Glycerin/Sebacic Acid Copolymer, Helianthus Annuus Seed Oil (Auringonkukka/Sunflower), Propanediol, Phenetyl Alcohol, Undecyl Alcohol, Sodium Anisate, Sodium Levulinate, Parfum (Natural), Citrus Sinensis Peel Oil Expressed (Appelsiini/Sweet Orange)*\nAsiakasarviot: EKOPHARMA Helsinki Herukka Värillinen Päivävoide 30ml\nArkena en käytä meikkiä, mutta tämä tasoittaa ihon värin ja kasvot ovat omaan silmään hieman ehostetun näköiset. Tuote pitää T-alueelta rasvoittuvan ihoni mattapintaisena pitkälle päivään, mutta ei kuivata pintakuivia alueita. Ihan mahtava aine päivävoiteen päälle. Tykästyin.\nKosteuttaa hyvin muttei jätä ihoa rasvaiseksi, peittää tarpeeksi ja sopii herkälle iholle\nkäyttäjältä Anonyymi päiväys: 12.8.2017\nTuote kosteuttaa ihon hyvin mutta käytän itse alla vielä toista kasvorasvaa, koska ihoni on niin kuiva. Tuote peittää mielestäni tarpeeksi, kun käyttää päällä vielä puuteria. Eniten pidän tuotteessa siitä, että se sopii herkälle iholle vaikka tuotteessa onkin mieto tuoksu (tuoksuu aivan ihanalta!).\nErittäin kostetuttava, hiukan peittävä\nkäyttäjältä Anonyymi päiväys: 30.11.2016\nTuote kosteuttaa todella hyvin ja riittää varmasti kesäisin ainoaksi päivävoiteeksi. Talvisin käytän alla lisäksi vadelman siemenöljyä. Peittää jonkin verran, mutta kaikista eniten peittoa tarvitseviin kohtiin lisään vielä toista tuotetta.\nHellävarainen puhdistusemulsio ihon ja meikin puhdistukseen.\nSuihkuttele herkälle iholle, vahvistaa ja kosteuttaa.\nTodella runsaspigmenttinen, erittäin hoitava peitevoide.\nBTB13 Ultimate Concealer - Peitevoide 8 g\n(1 kg = 4 750,00 €)\nalkaen 9,60 € * (1 l = 38,40 €)\nSelaa myös nämä tuoteryhmät: EKOPHARMA Helsinki Herukka - kuivalle, herkälle iholle, Hoitavat meikit, Päivävoiteet, EKOPHARMA Helsinki


Kieltolain päättymisestä on kulunut 80 vuotta. M.A. Numminen muistelee, milloin otti ensimmäisen hömpsynsä. Pentti Saarikosken runouden ystävä Eino Kaikkonen pohtii studiossa Saarikosken Tiarnia-sarjan uskonnollisia teemoja ja kirjailijan suhdetta ortodoksisuuteen. Neljän evankeliumin tavassa kuvata Jeesuksen kuolemaa ja ylösnousemusta on lukuisia eroja. Ekopaaston kokemuksista avautuvat ohjaaja Kalle Holmberg ja Suomen ympäristökeskuksen johtaja Jyri Seppälä. Lähetyksen juontaa Tuomas Karemo.\nto 5.4.2012 15.05 • Yle Radio 1


klo 14:16 | 12.2.2011\nOlen 45v, ja tapasin mukavan miehen, jonka kanssa samalla aaltopituudella. Asuu pitkän matkan päässä, joten emme tapaile vaan viestitään. Tunne kolmen kuukauden aikana vahvistunut rakkaudeksi. En ole sellainen joka syventää suhdetta naimisissa olevaan, muttakun nämä tunteet. Mitä niille voi tehdä? Ystäväni on ollut naimisissa olevaan suhteessa jo pari vuotta, itse en siihen ryhdy. Vinkkejä kiitos, ei oo helppoa.\nklo 13:02 | 14.2.2011\nNaimisissa olevaan ei kannata rakastua. Tunteet menevät ja tulevat. Etsi joku vapaa ihminen. Usein tunteet lopahtavat, kun ero tulee - ja sitten siinä kärsivät lapset ja muut. Jos hänellä on vielä ollut toinenkin suhde ja peräti naimisissa olevaan niin uskoisin, että hän haluaa vain vaihtelua elämäänsä ja tekee sitä jatkossakin aina kun tilanne sallii. Eli ei vaikuta stabiililta tyypiltä.\nRakkaus on jotain aivan muuta kuin kolmen kuukauden ihastus tekstarikaveriin. 3 kuukauden seurustelun jälkeen voi puhua ihastumisesta tai rakastumisesta, rakkaus tulee vasta paljon myöhemmin ja sen eteen pitää tehdä tosissaan töitä.\nOlet aikuinen nainen. Jos todella arvostat itseäsi, et lähde haaskaamaan aikaasi johonkin epämääräiseen tekstaritouhuun, vaan oletat löytäväsi jotain todellista.\nklo 22:45 | 17.2.2011\nEi kannata sekaantua.Ehkä yksi tuhannesta tarinasta onnistuu.\nVaikka se sattuu,jätä.\nParempi elää sinkkuna kuin hajottaa itsensä odottamalla tapaamisia,yhteydenottoja.\nklo 10:33 | 23.2.2011\nNoin minäkin ajattelen, mut ku ei ole sellainen mies nyt kyseessä. On ihan tavis, joka ottanut oman liittonsa silleen ett kestää mitä tahansa, mut on onneton olut jo pitkään. En ole itse mikään emo tyyppi, vaan oikeasti välitän ja arvostan sitä miestä. Ja, joo rakasunut häneen. Kyl ainakin minä tiedän miä on rakkautta, ja mikä muuta huumaa...\nklo 10:36 | 23.2.2011\nOlen aikuinen nainen, ja tiedän mistä puhut...mutta kun tämä mies ei lähetä mitän vaaleanpunaisia viestejä, vaan jutellaan tuntikausia välillä puhelimessa, oikeista asioista lämmöllä ja arat asiat on jaettu puolin ja toisin. Mies on kypsä, ja ihana. Tämä on paljon "todellisempaa" kuin mikään muu aikaisemmin.\nklo 10:39 | 23.2.2011\nHuomaan vastauksisat, että heti ihmiset ajattelee että suhteessa on jo seksiä. Ymmärtääkseni on rakkaussuhteita jotka eivät ala heti seksillä. Siksi, ne voikin onnistua, mut ne ovat harvinaisia. Tsemppiä!\nklo 20:09 | 4.3.2011\nvoi voi sua raukkaa....\nklo 20:14 | 4.3.2011\nHoh hoijaa! 45-vuotias ja kirjoittelet kuin teini. Provoko tämä on?\nklo 21:40 | 4.3.2011\nÄlä tapaa ihastuksen kohdettasi ja tee ero selkeästi ja kunnolla. Aika hoitaa loput, vaikka ne tunteet varmasti ovatkin aitoja. Kun aikaa on kulunut tarpeeksi, rakkaudesta jää kaunis muisto, joka ei ehtinyt mennä rumaksi. Jos jatkat, niin käy tavalla tai toisella, vaikken väitä etteikö tosirakkaus voi onnistua tuossakin tilenteessa.\nKyllä se vaan on niin, ja ehkä hyväkin...ettei kukaan usko että tunne on aito ja vakava. Että asia on meille kahdellekin vaikea, ja vaikea siksikin että kaikki tietysti torjuu ajatuksen, että tässä on jotakin niin kaunista, että se kestää muiden tuomitsevat mielipiteet. Voi kun joku mies, joka elää samassa aviosuhteessa kuin tämä, joka ei kolmeen vuoteen ole edes saanut vaimoaan samaan saunaan puolustaisi tällaista syvää yhteenkuuluvuutta. Eikö ole kohtalontovereita? Sellaisia jotka ovat naimisissa, vaikka mykkäkoulu kestää kuolemaan asti? Kumpikaan ei nosta kissaa pöydälle. Tuskin tämä mies on suomen ainut, joka odottaa että vaimo antaisi periksi ja sitten uskallettaisiin ottaa se ero. Sitä minä odotan. Ihan totta. Mutta koville ottaa, kun lämpö jota tunnen pitää kaikilta piilottaa, vaikka sydän on onnellinen löydöstään.\nklo 22:01 | 5.3.2011\nJos olet asiasta noin varma, anna sitten mennä. Uskalla. Mutta ota huomioon, että kolme kuukautta on lyhyt aika ja se arki on vastassa; huonostakin avioliitosta eroaminen on vaikeaa. Sinun tulee sietää ajatus siitä, että miehesi suree jollain tapaa varmasti avioliittonsa särkymistä, vaikka se huono olisikin. Sinä olet kuullut asiasta yhden puolen, on varmasti totta, että kylmässä avioliitossa on vaikea elää ja elämiä on jokaisella vain se yksi. Toisaalta oletat nyt, että kaikki vika on vaimossa, harvoin se ihan niinkään on. Luultavasti miehesi on ollut alkuvaiheessa suhdettaan vaimoonsa yhtä onnellinen, jotain on vain tapahtunut matkalla. Jos sinä olet sitä mieltä, että teillä on suurempi mahdollisuus onnistua, mikä ettei? Kunhan et aseta mahdottomia odotuksia miehellesi ja suhteellenne ja ymmärrät mihin olet lähdössä. Ihanaa on varmasti ja rakkaus auttaa monessa, lähinnä vain tarkoitan, että asioilla on monta puolta, harvoin vain yhtä.\nklo 15:08 | 9.3.2011\nMinä tunsin naimisissa olevan miehen kuusi vuotta, ensin olimme ystäviä, mutta ajan myötä suhde muuttui läheisemmäksi. Hänellä oli kylmä suhde avioliitossaan, hänen vaimollaan oli muita suhteita ja seksielämää ei ollut kymmeneen vuoteen. Miksi ainutkertaisessa elämässä pitäisi kärsiä? Olemme nyt onnellisesti yhdessä, hän on eronnut ja meillä on tulevaisuus!\nklo 19:41 | 10.3.2011\nOlen puolestasi todella iloinen. Kuusi vuotta..huh, pitkä aika. Miten kestit, kun meilläkin ihana suhde, mutta suren kun en voi kertoa hänestä avoimesti kaikille. Aina tulisi esille se iso MUTTA...hän on...Ja välillä koen olevani jossain välitilassa, se on hyvin haasteellista. Mutta yritän ottaa elämän elämänä vastaan. Näitä asioita on niin vaikea pukea sanoiksi. Aina joku tulkitsee. Tosin, niin olisin minäkin ennen tätä. Sinä joka astasit iestiini 9.3 kertoisitko missä aiheessa tuota kuutta vuotta uskallsitte puhua vakavasti yhteisestä tulevaisuudestanne? Kiitos muuten viesteistä kaikille.


Digiosaamisen taso: Osaaja (2.0) - Osaava Tredu\nTitle: Moduuli 2.1. Laitteen ja tiedon hallinta\nDescription: Koulutusvideoita aiheesta Laitteen ja tiedon hallinta.\nTitle: Moduuli 2.2. Internet\nTitle: Moduuli 2.3. Esitystekniikka\nTitle: Moduuli 2.4. Verkkotyöskentely\nTitle: Moduuli 2.5. Oman ammattialan osaaminen\nVideo 2.1.1. Tredun opetusverkon koneen hallinta\nVideo 2.1.2. Apuohjelmat opetuksen apuna Tredussa\nVideo 2.1.3. Windows-tehoniksejä\nVideo 2.1.4. Pilvipalvelut Tredun opettajan apuna\nVideo 2.1.5. Tietoturva ja GDPR Tredussa\nVideo 2.2.1. Tiedonhaku opettajan apuna\nVideo 2.2.2. Tekijänoikeudet\nVideo 2.2.3. Sosiaalinen media Tredun opettajan apuna\nVideo 2.2.4. Kuvanjakopalvelut\nVideo 2.2.5. Pikaviestintä\nVideo 2.2.6. Videojakopalvelut\nVideo 2.2.7. Yhteisöpalvelut\nVideo 2.2.8. Sähköinen asiointi\nVideo 2.3.1. Esitystekniikka Tredun opettajan apuna\nVideo 2.3.2. Kuinka lisätä ja muokata erilaisia objekteja\nVideo 2.3.3. Videoiden lisääminen oman esityksen osaksi\nVideo 2.3.4. Kuinka käytän saumattomasti esitystekniikkaa\nVideo 2.3.5. Esitystekniikat Tredussa\nVideo 2.3.6. Erilaiset tavat kytkeä tietokone esitystekniikkaan\nVideo 2.3.7. Esityksen ohjaaminen


10.05.2007 klo 15.15 | Luettu: 5532 kertaa | Teksti: Jari Tapani Peltonen\nEnsimmäistä kertaa vuosituhannella, on kivaa olla kilppari\nAina kun kuulen jotain uutta teini-ikäisiin mutanttininjakilpikonniin viittaavaa, kiljun sisäänpäin "Armaggon!". Mutta kukaan ei kuule: Archie Comicsin torpedoja olkapäistään ampuva hai ei tule enää koskaan pääsemään pääpahikseksi. Avautumisella koetin ilmaista sitä, että toisin kuin ikäisilleni arvostelijoille oletuksena, Turtlesit eivät ole minulle lämpöinen muisto lapsuudesta, vaan syy nörtähtää nykypäivänäkin! Kuulun vähemmistökoulukuntaan, jonka oppien mukaan kilppareiden todellinen olemus lepää lapsuuteni pyhässä sarjissaagassa ja ensimmäisessä näytelmäelokuvassa, eikä Eastmanin ja Lairdin alkuperäissarjakuvassa, eikä varsinkaan kummassakaan piirrossarjassa. Suomeen kesällä saapuva leffa TMNT tuntuu mainoskampanjansa ja tämän lisenssipelin perusteella juuri meikäläisille tehdyltä tuotteelta.\nKun Silppuri ja muut arkkiviholliset on lyöty, ovat kilpparit ajautuneet erille toisistaan. Uljas Leonardo matkustelee maailmalla tullakseen paremmaksi soturiksi ja johtajaksi; liiankin itsenäinen Raphael pieksee kotikulmilla tusinapunkkareita supersankaripuvussa; Donatello ja Michelangelo puuhaavat kaikenlaista joutavaa, niin kuin tehonörtille ja elämäntapahengailijalle kuuluukin. Niihin aikoihin kun Leonardo palaa takaisin, alkaa kaupungilla pyöriä epämääräisiä hirviöitä. Näiden aikomukset pitäisi tietenkin estää, mutta se todellinen haaste on perheen yhdistäminen ja koossa pitäminen.\nOttaen huomioon, että kyseessä on leffapeli, on TMNT:n tunnelma onnistunut. Tarina esitetään takautumina siten, että konnat ikään kuin silmäilevät sarjakuvalehteä (tai valokuva-albumia) ja keskustelevat muistoistaan. Sympaattisen veljessarjan suuhun sopiva dialogi jatkuu usein myös tehtävien aikana, mikä pakostakin pistää fanipojan hymyilemään. Ääninäyttelijät ovat erinomaisesti valittuja, toisin sanoen hahmot tunnistaa vaivatta. Hermostuttavan puolelle lipsahdetaan muutamissa Raphaelin ja Michelangelon repliikeissä, joita konnat toistavat pakkomielteenomaisesti läpi pelin.\nKatso kilpparin loikkaa\nTMNT nousee tusinalisenssipelien suosta, jos nyt ei kovin korkealle. Perusasetelmiltaan kyseessä on ruma ja lyhyt rahastus harvakseltaan hyytyvällä ruudunpäivityksellä. Leijonanosa sisällöstä on tasoloikkaa suoraviivaisilla kaupunki- ja viemäriradoilla. Erinomaisen sujuvat kontrollit ja ylipäätänsäkin kaikki lipputangoissa keikkuminen, kielekkeillä roikkuminen, seinillä juokseminen, seiniltä seinille hyppiminen ja vastaavat temput tuovat mieleen samojen tekijöiden Prince of Persia -sarjan. Itsenäinen kameramies pysyy tyylikkään elokuvamaisesti tilanteiden tasalla, joten kentät voi juosta viimeistään toisella pelikerralla päästä päähän pelkän vaiston varassa, aivan kuten vanhoina hyvinä (kaksiulotteisina) aikoina.\nVäliaikapisteitä on tuhottomasti, joten rotkoon putoaminen ei juuri etenemistä hidasta. Ratkaisu on lastenpeliin sopiva, mutta siinä mennään jo metsään, ettei varsinaisen elinvoiman menetyksellä ole merkitystä. Jos taju on vaarassa mennä, saa kilpparin takaisin tolpilleen nappia rämpyttämällä. Tämän takia tietyt ansojen täyttämät kohdat voi läpäistä vihellellen ja jokaiseen vaaraan tahallaan osuen, mikä on idioottimaisempaa kuin se, että tulevaisuuden Cyber Samurai Raphael veti turpaan aivojaan sylissään pitelevää Adolf Hitleriä (suomenkielinen TMHT 7/-95). Kun minä olin nuori, oli peleissä haastetta ja lisäelämiä ja onnistumisen riemua, pirskuta sentähen.\nIhan ilman käsiä tasoloikkakohtauksista ei selviä, mutta taisteluosioissa lapsia aliarvioidaan jo törkeästi. Kaukana ollaan jopa Xbox Live Marketplacelle ilmestyneen ikivanhan arcade-Turtlesin yksinkertaisesta toimivuudesta. Teoriassa konnilla on omat taistelutyylinsä ja niin, onhan heillä erilaiset yhden napin kombot, ja on kai se Donatello taas se kovin tyyppi ulottuvuutensa ansiosta. Tattia kun pyörittää hitaasti ja hyökkäystä rämpyttää, kaatuvat katujengit ja koko jalkaklaani itsestään. Jos jaksaa vaivautua, saa aikaiseksi muutaman erikoisliikkeen ja silloin tällöin tiimihyökkäyksenkin. Turhaa. Kuolemalla ei edelleenkään ole mitään merkitystä.\nJoskus kilpparit menevät supertilaan, jolloin aika hidastuu ja kamera sekoaa siihen malliin, ettei toimintaa enää edes kestä katsoa. Vihollisten kaatumistahtiin tämä ei vaikuta, tyypit kun osaavat hädin tuskin kääntyä vastustajiaan kohti. Pomohahmot ovat vähän pirteämpiä, ja jos vaikeustaso pistäisi edes ekaluokkalaiset hikoilemaan, voisivat ne olla yhtä hauskoja kuin vaikkapa mainitussa arcadevanhuksessa. Oikein kun ajattelee, ettei tässä lähes 20 vuotta tuoreemmassa tuotteessa ole neljän pomon lisäksi kuin lyövä vihollinen ja ampuva vihollinen, niin kyllä itkettää. Ilman mätkintää kokemus olisi huomattavasti hauskempi - onneksi sitä on vähemmän kuin näissä yleensä. Tämän ja väkivallan epärealistisuuden huomioon ottaen eurooppalainen ikäraja 12 on naurettavan korkea.\nTMNT tarjoaa hieman jopa yllättäen toimivaa tasoloikkaa vihreiden veljesten leppoisalla sanailulla höystettynä. Matala vaikeustaso ei ole kuolemansynti lastenpelissä, mutta mätkintäosioiden ala-arvoisuus ja sisällön vähäisyys lähentelevät sellaisia.\nErittäin sujuva tasohyppely\nKilppareiden henki tavoitettu\n< Resistance: Fall of ...\tZoo Tycoon 2: Zookee... >


Pia Tuonosen neuleblogi: 09/2015\nKaikkien kirjoneuleiden ja raitasukkien jälkeen iski mahdoton huivinneulomishimo ;-) Ja pingotuksesta putkahti tällainen kaunokainen:\nLanka: Viking of Norway Nordlys, menekki hieman yli 1 kerä\nMenin mallin valitsemisessa helpoimman kautta ja valitsin oman mallin. Tämä malli on myös tarpeeksi yksinkertainen, kun lanka kuitenkin on suht kirjava. Tuli aika kiva!\nMeillä ei kauheasti Minionit ole saavuttaneet suosiota lasten keskuudessa, mutta tekipä mieli kokeilla miten tuollaiset sukat saisi aikaiseksi. Selailin Pinterestiä ja siellähän seikkailee kaikenlaisia Minion-neuleita, eniten tietty sukkia ja lapasia.\nMalli: oma, mutta ideat bongattu Pinterestistä\nNämä varmaankin lähtee eteenpäin toisten lasten jalkoja lämmittämään :-)\nKirjoittelin näistä ohjeenkin, laitan sen erikseen, ja myös Ravelryyn kunhan ehdin!\nLabels: lasten neuleet, omat neulemallit, omat neuleohjeet, sukat, valmiit\nÄllökirjava Nalle- lanka ei sellaisenaan yhtään sytyttänyt, mutta kesyyntyihän se mustan kanssa jotenkin mukiinmeneväksi. Tyttö ainakin kelpuutti jalkaansa nuo :-) Varressa on olevinaan tulppaaneja, mutta poikittain katsottuna ei nyt ihan tulppaanilta kai näytä...\nLanka: Novita Nalle musta ja Taika\nNyt on puikoilla pitkästä aikaa kolmiohuivi. Siitä onkin aikaa kun olen sellaista neulonut, ainakin minusta tuntui siltä kun aloitussilmukoita loin. Lisäksi olen kartoittanut lasten neuletarpeita ja näin syksyn viiletessä kyllä pientä lämmintä neulottavaa löytyy.\nTytär myös ilmoitti haluavansa täksi talveksi Hermione-huivin, joten nyt seuraavaksi olisikin etsittävä jostain langasta oikeat värit kyseiseen huiviin :-)\nJämälankojen tuho jatkuu, ja tässä oli tarkoituksena käyttää pois vanhoja 7 veikan Raita-lankoja. Facebookin Villasukka-ryhmässä on oikein villityksenä tehdä ns. räsymattosukkia ja kyllähän se vie mukanaan kun katselee toisten mitä upeampia väri- ja lankayhdistelmiä! Pakko oli itsekin kokeilla :-)\nTässä äidille ja tyttärelle "melkein samis"-sukat. Pikkukerät näkyy tuossa myös eli noistä väreistä syntyi nuo sukat:\nMalli: perussukka, raitajuttu ideoitu Facebookin Villasukka-ryhmästä\nLanka: erilaisia Novita 7 veljeksen Raita-lankoja\nTässä puolestaan on Nalle Coloreiden jämiä sekä jotain muita pikkunyssäköitä joiden nimiäkään en enää muista. Paksuus oli sama kuin Nallella, niin annoin mennä. Poika tahtoi näin värikkäät sukat :-)\nKesällä kun ei todellakaan ollut liian kuuma, oli ihan hyvä neuloa villasukkia. Ei tullut hiki neuloessa ;-)\nKesän aikana yritin käyttää pois lankojen jämiä niin että yritin ideoida ne riittämään mahdollisimman pienestäkin määrästä sukkapariin. Ja sama teema jatkuu oikeastaan vieläkin :-)\nNäihin käytin viimeiset pätkät Nalle Marjaretki- langasta (hilla-väri). Harmaa ja tummanvihreä Nalle sopi hyvin jatkamaan hillan värejä ja tuli kivat sukat :-) Aiemminhan olen neulonut samaa Marjaretkeä niin että käytin sitä enemmän ja ne sukat oli muutenkin tummemmansävyiset.\nLanka: Novita Nalle Marjaretki (hilla), vaaleanharmaa ja tummanvihreä\nKesän lopulla pääsin neulomaan muutakin kuin vain villasukkia. Tyttäreni pääsi serkkunsa kukkaistytöksi häihin, ja silloinhan neulotaan vain kaikkein kauneinta :-)\nMalli löytyi ihan sattumalta Neulistin blogista (siis malli ei ole hänen mutta hänen versionsa vaan on niin kaunis!) Hihatin näytti niin kauniilta ettei muut mallit enää käyneet mitenkään laatuun :-)\nSamaa lankaakin kävin Titityyssä hypistelemässä ja se tuntui niin ylellisen ihanalta että vaikka hinta vähän hirvitti, niin sitä ostin. Onneksi yksi vyyhti riitti kun tein vähän aikuisen kokoa pienemmän koon.\nMalli: Matrimonio Bolero\nLanka: BC GarnJaipur Silk Fino, valkoinen\nLabels: pitsineuleet, valmiit


Mutaa vai tähtiä?: Moonlight (2016)\nMoonlight kertoo yhden pojan kasvutarinan lapsuudesta aikuisuuden kynnykselle Miamin köyhillä tummaihoisten asuttamilla kulmilla.\nChironin kasvattaa hänen crack-riippuvainen äitinsä (Naomie Harris). Poikaa kiusataan koulussa ja homoksi nimittelyt osuvat arkaan paikkaan. Chironin ainoa ystävä koulussa on Kevin (aikuisena: André Holland), joka tarjoaa hänelle myös ensimmäisen seksuaalisen kokemuksen. Chironin sortaminen niin koulukavereiden kuin äitinsäkin taholta jatkuvat lapsuudesta teini-ikään ja ajavat hänet lopulta aggressiiviseen tekoon. Tapahtuman seuraukset muuttavat häntä, ainakin ulkoisesti.\nChironin turvana on tämän äidilleen crackiä myyvä Juan (Mahershala Ali) ja tämän vaimo Teresa (Janelle Monáe) joiden luokse pääsee yöksi kun äidillä on yövieraita. Juanille on tiukka paikka kun Chiron tajuaa, että hänen pelastajansa on sama ihminen joka aiheuttaa äitinsä kamaluuden.\nChironia esittää kolmessa eri elämän vaiheessa kolme eri näyttelijää; Alex R. Hibbert, Ashton Sanders ja Trevante Rhodes.\nJuan tarjoaa Chrinonille sapuskat\nMoonlight on sykähdyttävä elokuva, joka laittaa niskavillat pystyyn raa'alla realismillaan. Näyttelijät eivät alkuminuuttejen jälkeen tunnu enää näyttelijöiltä vaan osalta todellista maailmaa josta ruudun välityksellä näkee pilkahduksen. Mikään ei tuntunut teennäiseltä, liialta tai melodramaattiselta. Asiat vain näytettiin niin kuin ne ovat. Elokuvassa oli paljon kohtauksia jotka veivät tunteiden äärilaidoille. Varsinkin avauskohtaus, jossa "viimeisin Chiron" esitellään sai haukkaamaan vähän enemmän happea. Pätkä tuntui dynaamiselta hyvien leikkausten sekä turhan selittelyn poisjättämisen takia.\nPääosissa: Mahershala Ali, Shariff Earp, Duan Sanderson\nLähettänyt corum81 klo 19.53\nWaltsu 19. helmikuuta 2017 klo 17.11\nMoonlight tavallaan särki sydämeni. Toivottavasti se nappaa Oscareista jotakin, ettei veistä käännetä haavoissani turhaan.\nEn kuitenkaan yllättäen löytänyt Mahershala Alin roolisuorituksesta mitään niin ihmeellistä - oli hän hyvä, mutta minusta elokuvassa lähes kaikki muut näyttelijät olivat vain niin paljon parempia.\ncorum81 19. helmikuuta 2017 klo 19.25\nMinustakin muut oli parempia. Olihan hän ihan vaikuttava ilmestys, mutta ei tosiaan sen kummemmin häikäissyt roolisuorituksellaan.\nOscar gaala 2017 - Veikkauslista\nOscar-gaala 2017 lähestyy...\n1001 MoviesUMust See (105)\nGolden Globe -ehdokkuudet\nLUUKKU 9 - 70 vuotta sitten (Pikku naisia, 1949)\nFlying Scot aka The Mailbag Robbery (Englanti-57)


Tänään on 29 Touko 2022, 05:53\nLähetä uusi viestiLähetä vastaus Sivu 5/5 [ 45 viestiä ]\nLähetetty: 08 Touko 2022, 17:16\nOtin pois sähköisen pumpun ja ilma pystyy puhaltamaan vain yhteen suuntaan. Avasin pummpua ja näytti siltä että kalvon ruuvi on osunut pohjaan. Porasin sille syvemmän kuopan, ja nyt pumppu nakutti jatkuvasti ilmassa. Asensin pumppua takaisin ja kokeilin. Muutamia sekunteja kyllä moottori kävi, ennen kuin se sammui.\nHyppylangalla kokeilen ja kyllä pumppu kerran nakuttaa. Aina se lyö kerran muttei toista kertaa. Eli sillä jää jännite jatkuvasti päälle, eikä päästä jousea painamaan bensaa kaasuttimelle. Joka kerta kun otti virta pois, niin jousi painoi bensaa etennpäin ja tällä kertaa moottori kävi lähes minuutin ennenkuin sammui.\nEli edelleen tallissa ei tapahdu mitään. On ostettava uuden pumpun ja kokeilla sillä.\nLähetetty: 08 Touko 2022, 20:05\nMinkälainen (minkä merkkinen) sähköpumppu sinulla on?\nLähetetty: 09 Touko 2022, 01:03\nTällainen nimetty "HÜCO". Jos muistan oikein niin maksoin siitä vähän enemmän saavutaakseen laatutavaraa. Se on kestänyt 7 vuotta ja pari tuhatta kilometriä.\n20220505_200831.jpg [ 39.4 KiB | Katsottu 199 kertaa ]\nLähetetty: 09 Touko 2022, 20:23\nHuugon pumput ovat kyllä olleet aika hyviä toimimaan, oletko avannut tuon sähköpuolen kantta? Näissä on muistaakseni vanhan liiton kärkien sijasta "piirilevytekniikkaa" joka ohjaa pumpun toimintaa.. jos siellä olisi katkos tai jotain pashaa?\nLähetetty: 09 Touko 2022, 23:54\nOlisin halunnut aukaistaa sähköpuoliakin, mutten huomannut ruuvi muovitulpan alla, joka piti sähköpuolan kantta.\nOstaessani uuden samanlainen mutta puolet halvempaa pumppua ilman nimiä, huomasin päässä olevan ruuvin. Silloin aukasin vanhaa pumppua. Jos olisi ollut katkoja siellä, niin olisin voinut yritä putsata kärjet, mutta piirilevyä tuntuu vaikealta, eikä nähnyt sieltä palannutta paikkaa. Enkä voinut taivuttaa tunnistinta lähempää tappia, joka vaikuttaa anturia tavalla tai toisella. Enkä nähnyt tavallista kondensaattoriakaan.\nNyt olen tehnyt kahdet koeajot ja uuden sähköpumpun näyttää toimivan. Eli vihdoinkin tapahtuu jotain tallissa.\nJatkan jarrujen herkistelyllä ennen katsastusta.


luuleeko - Sanan Yhteydessä\nLuuleeko Simo ukko Heikki Sepän pään olevan yhtä kovan kuin hänen alaisimensa, niin että se olis kestänyt, vaikka koko Vuorelais-clani häntä läimäytteli?" Tähän paikkaan häneltä puhe katkesi, sillä samassa ilmautui hänen viereensä enkelinnäköinen haamu, tuskin itsestään tietävänä, silmät tuijottelevana, hiukset hajallaan, posket kalman kelmeinä. Muija säikähtyi niin, että unhotti närkästyksensä.\n"Ohoh, se ei koskaan voi olla mahdollista!" virkkoi komisarius; "semmoisia laineita en ole koskaan nähnyt Vetterille." "Vai niin, luuleeko herrat, että minä seison tässä valehtelemassa?" sanoi kertoja hieman närkästyen. "Jos niin on laita, niin en virka enää sanaakaan."\nMaximilian Axelson - Sihteeri Lundbergin häät\nTaas Rosa Dartle koetti rauhoittaa häntä; taas turhaan. "Minä sanon, Rosa, ei sanaakaan! Jos hän voi panna kaikki alttiiksi halvimman esineen tähden, voin minäkin panna kaikki alttiiksi suuremman tarkoituksen tähden. Menköön hän, mihin hän tahtoo, niillä varoilla, joita rakkauteni on hankkinut hänelle! Luuleeko hän saattavansa kukistaa minua pitkän pois-olon kautta?\nMutta mitä hänen majesteettinsa kuningatar siitä sanoo? kysyi saattajaherra. Sen Bjelke saa kuulla. Ei se olekaan kuningatar, joka pyörtyy, se on Fredrikin hoitajatar, hovimestarinrouva. Luuleeko Bjelke hänen pyörtyvän? Enpä luulisi. Mutta minäpä luulen.\n"Onko se hullu, vai luuleeko se meitä hulluiksi?" kuulin miesten kyselevän toisiltaan. "Elä mökise siinä, panet pään sekasin meiltäkin..." keskeytti vihdoin toinen heistä minun selitykseni. "Asia on päivän selvä. Ehkä kumminkin vielä suuremman selvyyden saavuttamiseksi otamme pienen esimerkin " "Me otamme sulta rahat ja kellon. Joutuun tänne! Koko yön tässä seisotat lörpötyksilläsi."\nLuuleeko Dora tosiaankin itse, ja luulotteleeko hän muillekin, että hän nyt sivistää itseään lastensa tähden? Vai ovatko ne hänen omia ajatuksiaan?" "Kuitenkin kaikitenkin", jatkoi Julia neiti keveämmin, "en nyt puhu itsestäni ... lapsenhoitajalta ei vaadita yhtä suurta sivistystä kuin äidiltä. Ja minä tulen aina hoitamaan lapsia ... toisten lapsia ... elämään toisille..." "Mistä sen tiedätte?"\n"Ja sitte kun astua kikattaakin, niin mennä ryöhöttää huoneen läpi selkä pitkänä kuin siipirikko kana... Näin ... näin!" Ja taas hän matki, nyt käyntiäni, mennä kyyhättäen huoneen läpi kuin pakeneva hanhi ja kiukutteli: "Luuleeko hän että muut eivät osaisi koketeerata ja kiemailla jos tahtoisivat!"\nAh, Jumalani, enkö juuri aavistanut sitä. Olisin voinut sen jo edeltäkäsin sanoa. Luuleeko neitikin niin? Jumala minua auttakoon! Minä voin menettää järkeni. Miksikä sitä ei ole kukaan sanonut? On hirveää näin pimittää silmäni. Mitä pitää tehdä? Tervetuloa, rakas lanko, asiani ja tuhannet huolet ovat estäneet minut kanssasi haastelemasta. Minä pyydän tuhannesti\nAugust Blanche - Rikas eno\nLaulunsekainen huvinäytelmä kahdessa näytöksessä\n"Siinä olet sinä oikeassa, Annette kultani, siinä olet sinä aivan oikeassa; ne ovat vaan pieni raha, lausuu muuan kirjailija", sanoi kamreeri... "Niin", lisäsi rouva, "Annette on kyllä viisas kiintyäksensä sellaisiin". "Mutta, mamma!... Luuleeko mamma että mies milloinkaan ajattelee vilpittömästi; minä en usko sitä". "Totta kai, ne miettivät yhtä rehellisesti kuin me ... mutta..."\n»Ei todellakaan», myönsi lehtori katsellessaan onnetonta Veli Erkkiä ja sen irtonaisia paloja. »Mutta ostetaan toinen nukke, sillähän vahinko on täysin korvattu.» »Ja luuleeko lehtori, että se Lauralle kelpaisi?» sanoi Leena kuin ihmetellen, että lehtori sellaista puhuukaan. »Samallainen nukke, minä tarkotan», selitti lehtori.\nTeuvo Pakkala - Pikku ihmisiä


Nannaa vanhoille faneille – arviossa Rage - Inferno.fi\nInferno » Arviot » Nannaa vanhoille faneille – arviossa Rage\nNannaa vanhoille faneille – arviossa Rage\nLevyarvio Kari Koskinen 12.3.2020\nRage on ollut aina bändiä kasarin puolivälistä luotsanneen basisti-laulaja Peavyn show. Rumpalit ja kitaristit ovat menneet ja tulleet, mutta Peavyn sävelkynä laulaa vuosikymmenestä toiseen. Pitkäsoittoja on takana jo yli kaksikymmentä. Aika harva, jos kukaan, on yltänyt tällä saralla vastaaviin lukemiin.\nLevyjä ja kappaleita on kuitenkin vaivannut kautta vuosien enemmän tai vähemmän sama ongelma. Hyvältä kuulostaa, mutta viimeinen silaus on jäänyt hienoisesti puuttumaan. Aivan jokaista kiekkoa en ole kuullut, mutta omissa korvissani vain Ghosts (1999) on ollut täysipainoinen onnistuminen.\nWings of Rage on tässä mielessä varsin tuttua jatkoa pitkälle uralle. Peavy ei ole kummoinen laulaja, mutta ääni on välittömästi tunnistettava. Melodisuuden ja raskauden suhteen levy asettuu Helloweenin ja Grave Diggerin välimaastoon, ja kuten aina ennenkin, myös sävellykset kuulostavat periaatteessa vain ja ainoastaan Rageltä.\nSinfoniset sävyt pidetään tällä kertaa vähemmistössä. A Nameless Grave ja Shine a Light miellyttävät varmasti myös näiden värien ystäviä, mutta periaatteessa biisivalikoima on aika tasainen otanta bändin vuosien varrella harrastamia tyylejä. Kokonaisuus on ilahduttavan jämäkkä, reipas ja monipuolinen kuulostamatta kuitenkaan rikkonaiselta.\nTarttuvaa ja takuuvarmaa toimitustahan tässä taas tarjoillaan, mutta tälläkin kertaa erinomaisuuden rima jää harmittavasti ylittämättä.\nKauas siitä ei kuitenkaan jäädä, ja vanhoille faneille Wings of Rage lieneekin melkoista nannaa.


435 m² Vääräkoskenkuja 24, 63700 Ähtäri Tuotantotila 0h myynnissä - Oikotie 15610332\nMyytävät toimitilat Ähtäri Vääräkoskenkuja 24, 63700 Ähtäri\n115 000 €●435 m²\nVääräkoskenkuja 24, Vääräkoski, Ähtäri●halli + toimisto + sos.tilat\nÄhtärin Vääräkoskella 435 m2 halli/tuotantotila, joka alkujaan valmistunut 1987 mutta sittemmin laajenettu n. 185 m2 lisäsiivellä. Tilat lämpiää öljyllä ja lämpö jaetaan puhaltimella eri tiloihin. Tilat jakaantuvat kolmeen erilliseen tilaan väliseinin n. 110 m2, 85 m2 ja 185 m2, näiden lisäksi toimisto- sekä sosiaali tiloja n. 55 m2 edestä jotka jakaantuvat kolmeen eri tilaan. Kiinteistössä on kolme erillistä liittymää 3x160A, 3x63A ja 3x35A.\nJere Rajalampi / 050 4625050 Omakodit Ähtäri Ostolantie 12, 63700 Ähtäri\nVääräkoskenkuja 24, 63700 Ähtäri\nhalli + toimisto + sos.tilat\nMuut maksut: Varainsiirtovero 4 % kauppahinnasta, 119 € lainhuuto, 120 € kaupanvahvistajanmaksu.\nVanhapuoli osin betonirunkoinen ja puurunkoinen, uusipuoli puurunkoinen, puu, betoni


Kaikki kuvaa – Tikku ja Takku: Jälki-istunto (2:59)\nOppilas menee jälki-istuntoon kouluun, jossa on hometta.\nErittäin hyvin näytelty elokuva, jossa tekijöillä on hyvä ote leffantekoon. Hahmot tuntuvat freeseiltä. Hahmoihin uskoo ja juoni on selkeä. Huumori uppoaa ja tuntuu aidosti hauskalta – tämä on sekä näyttelijäntyön että leikkauksen rytmin ansiota. Lähikuvia on käytetty sopivasti. Hyvä leffa.\nWaltteri S., 13, näyttelijä, kuvaaja, ohjaaja\nNikolas H., 14, näyttelijä, kuvaaja, ohjaaja, käsikirjoittaja, editoija\n19.03.2018 01:14 Kommentoi


MoveIT - Vähähiiliset liikennepalvelut Vaasan seudulla 2030 » Vaasanseudun Kehitys Oy\nAluekehitysMoveIT - Vähähiiliset liikennepalvelut Vaasan seudulla 2030\nHanke luo Vaasan seudulle edellytyksiä Suomessa parhaillaan meneillään olevan henkilöliikenteen muutoksen kohtaamiseksi. Liikennepalvelulain ensimmäinen vaihe tuli voimaan 2018. Lakimuutoksien on suunniteltu muuttavan näkemyksen joukkoliikenteestä siten, että käsite korvataan vaiheittain liikennepalveluilla ja matkaketjuilla. Laki ottaa huomioon ihmisten kestävän ja varman paikasta toiseen siirtymisen, taajamien ja harvaan asuttujen alueiden tarpeet sekä digitalisaation tuomien palveluiden mahdollisuuden helpottaa tätä läpinäkyvyyden ja tiedonkulun avulla.\nHankkeen tavoitteena on laatia toimintasuunnitelma ”Vähähiiliset liikennepalvelut Vaasan seudulla 2030” yhdessä määriteltyjen kohderyhmien kanssa liikennepalveluiden kehittämiseksi ja niiden käyttöasteen nostamiseksi koordinoinnin ja digitaalisten ratkaisujen avulla. Toimintasuunnitelma sisältää osatavoitteet ja etenemisohjeet vuoteen 2030 asti Tavoitteena on myös, että liikenneasioihin liittyvät viranomaiset ja toimijat voisivat sovittaa toimenpiteitään paremmin yhteen, jotta ne jatkossa voivat myötävaikuttaa Vaasan seudun vähähiilisiin tavoitteisiin.\nHankkeen tuloksena on nykytilanteen analyysi ”Julkisen liikenteen ja muun liikenteen nykytilanne ja tulevaisuus Vaasan seudulla” ja toimintasuunnitelma ”Vähähiiliset liikennepalvelut Vaasan seudulla 2030”, joka perustuu määriteltyjen kohderyhmien kanssa pidettyihin työpajoihin. Hankkeen tuloksena on myös kaksi pilottiprojektia, joissa keskitytään digitaalisiin ratkaisuihin liikennepalvelujen käytön edistämiseksi. Toinen niistä on suunnattu yrityksille ja toinen kunnille.\nHaluatko tietää lisää vähähiilisistä liikennepalveluista ja joukkoliikenteen kehittämisestä, ota yhteyttä niin saat sähköpostiisi tiedot tulevista työpajoista, muista tapahtumista sekä muista ajankohtaisista aiheista.\nHankeaika: 1.1.2019 - 31.8.2021\nKokonaisbudjetti: 151 930 EUR\nHankekumppanit: VASEK, Vaasan yliopiston tutkimusalusta Innolab, ELY-keskus, Vaasan kaupunki, Mustasaaren kunta


ripaus tunnelmaa: mansikkakakku\nTämä kakku ei lihota!!\nKävin aamupäivällä kangaskaupassa, siellä olin kuin lapsi karkkikaupassa... Pyörin ja hyörin ja ideoita tuli enemmän kun mitä on niiden toteuttamiselle aikaa.\nNo sieltä löytyi ihania kankaita muutamaan pikku projektiin joista kerron sitten kun pääsen niiden kimppuun. Yllätys, yllätys ostin kangasta jossa on pieniä tähtiä, ja muutama liilan sävyinen kangas sekä harmaata vahakangasta jossa on valkoiset pilkut.\nMutta siellä kangaskaupassa kierrellessäni sain inspiksen ommella tytölle pehmoisen täytekakun. Siihen minulla oli kyllä jo sopivia kankaanjämiä kotona, joten ei tarvinnut ostaa. Kiirehdin sieltä kotiin ja tytön nukkuessa ulkona aloitin suunnittelun. Ihme kyllä minulla oli kerrankin mahdollisuus tehdä joku prokkis alusta loppuun samana päivänä. Herättyään ja syötyään tyttö viihtyi vielä pitkään sitterissä katsellen ja ihmetellen ompelukoneen pärinää. Sitten mieheni jo tulikin töistä.\nTällainen mansikkakakku siitä nyt sitten tuli. Kakku olisi kyllä voinut olla hieman pienempi, mutta näin se ainakin oli helppo ommella. Minulle ihan sopiva vaikeusaste, meikäläinen kun en ole mikään ompelun maailmanmestari. Olen oikeastaan oppinut ompelemaan kantapään kautta, eli virheistä olen tajunnut miten ei kannata tehdä. Mansikat olin tehnyt jo raskausaikana.\nHerkkuja tekisi mieli ommella muitakin. Donitseja, jätskejä, muffinseja... no kyllähän niitä vielä ehtii väsäämään ennenkuin tyttö alkaa leikkimään keittiöleikkejä. Vielä kun löytäisin kivan jalallisen muovisen kakkuvadin (tuo lasinen on hieman vaarallinen). En ole ollenkaan perehtynyt leikkiastioihin, kai niitäkin on monenmoisia. Jotkut kivat teekupit ja lautaset sopisivat näihin leikkeihin. Ja teekannu. Oih! Arvaatte varmaan mihin kiinnitän huomiota seuraavissa shoppailureissuissa.\nVoisi kyllä sanoa että turhan ajoissa olen keittiöleikkejä ajattelemassa, kun luultavasti menee vuosi ennen kuin ne ovat ajankohtaisia. Mutta minkäs sille tekee kun iskee inspiraatio, ja sitä paitsi vuoden päästä on jo ihan uudet ideat mielessä.\nLähettänyt heidi.ripaustunnelmaa klo 1.33\nNoora 23. marraskuuta 2012 klo 8.30\nWau! Hieno kakku ja ihana tädin söpöliini. :)


Perkeleen periskooppi: Sieluja koneessa\nSean McMullen: Souls in the Great Machine. Tor (Tom Doherty Associates) 2002 (cop. 1999) 591 ss. ISBN 0-765-34457-2\nAustraliasta on viime aikoina tullut paljon kiinnostavaa scifi-kirjallisuutta Greg Eganista Garth Nixiin, eikä Sean McMullen jää omaperäisyydessään heistä jälkeen. Souls in the Great Machine on ensimmäinen kolmesta samaan tulevaisuuteen sijoittuvasta Greatwinter-kirjasta. Kyseessä ei ole trilogia sanan tavanomaisessa merkityksessä, vaan kirjat voi lukea täysin erillisinä huolimatta useiden henkilöhahmojen esiintymisestä useammassa “osassa”. Kirjailijan itsensä mukaan jokaisen tarinan selkeä päättyminen kirjan loppuun on tietoinen päätös, koska hän vihaa trilogioita – ja selvästikin myös juonen pitkittämistä.\nLukemistani viidestä McMullenin kirjasta Souls in the Great Machine oli ensimmäinen ja kaikkein vakuuttavin niin miljöönsä kuin hahmojensakin suhteen. Souls in the Great Machine sijoittuu pari tuhatta vuotta tulevaisuuteen, maailmaan, jota hallitsevat kirjastonhoitajat. Maailman kartta on muuttunut, historiasta on jäljellä vain fragmentteja, ja salaperäinen kutsu (the Call) pakottaa ihmiset ja suuret nisäkkäät tiedottomaan vaeltamiseen tuntematonta päämäärää kohden. Sähköä ei käytetä, polttomoottorit ovat tuntematon asia, ja useimmat uskonnot kieltävät myös höyryvoiman paholaisen keksintönä.\nKirjan alussa tuulimoottorit ja lihasvoima kuljettavat nuoren naisen junalla kaupunkiin, jossa pääkirjastonhoitaja kokoaa salaista keksintöään, kirjan nimessä esiintyvää Suurta Konetta. Näyttämölle ilmaantuu myös viettelynhaluinen nuori ylioppilas, matemaattinen nero, mykkä lingvisti, sekä joukko ilahduttavalla tavalla erilaisia hahmoja, joista eksentrisin syö hiiriä. Kunniakysymyksiä ratkotaan kaksintaisteluissa, rakkaus kääntyy petoksen kautta kostonhimoksi, ja tapahtumien kulku saa henkilöt näkemään myös itsessään uusia ulottuvuuksia.\nMcMullen kirjoittaa hyvin hahmokeskeistä seikkailullista tarinaa, jossa kuitenkin selkeän juonen sijaan hahmot lähinnä törmäilevät satunnaisesti toisiinsa ja ajautuvat enemmän tai vähemmän tahtomattaan läpi syntyvän sodan melskeiden. Henkilökohtaiset viat, pikkumaisuus, kateus, viha, pelkuruus, jne. luovat hahmoista aidommin inhimillisiä. Yksikään keskeisistä henkilöistä ei ole sankarillinen edes (tai ehkä varsinkaan) sankarina esiintyessään, yksikään ei lopulta saa aivan haluamaansa, eivätkä kaikki pysy järjissään tai edes hengissä tapahtumien tiimellyksessä. Hahmojen asema suhteessa tarinan keskiöön vaihtelee tarinan kuluessa, ja osa henkilöiden liikkeistä ja tapahtumaketjuista on pääteltävä hahmoille kerrotusta ”kuulopuheesta”.\nErityismainintana on sanottava, että scifissä harvat kirjailijat kirjoittavat näin vahvoja mutta kolmiulotteisia naishahmoja (kirjailija sanoo pohjaavansa heidät karateoppilaisiinsa, mutta kaikki eivät suinkaan ole taistelijoita edes sota-aikana). Kyse ei ole vain sukupuoliroolien kääntämisestä tai naisiksi puetuista mieshahmoista, vaan älykkäistä uranaisista – vaikkakin uravalinnan oppaana on nähtävästi toiminut herra Macchiavelli. Naiset itse asiassa saattavat kaikki tarinan suuret linjat liikkeeseen ja toimivat aktiivisesti läpi teoksen saadakseen ne haluamaansa loppuun, enemmän tai vähemmän onnistuneesti, ajoittain myös naiseuttaan hyväksi käyttäen.\nTarinan laajuudesta ja juonen monista lonkeroista huolimatta McMullenin teksti kulkee jouhevasti ja tapahtumat pitävät otteessaan. Kirjan tapahtumarikkaus, yllätyksellisyys, ja kiinnostavien hahmojen runsaus tuottavat helposti ahmimistilan, jossa luettuun ei itse asiassa kiinnitä tarpeeksi huomiota. Ajoittain jouduin selaamaan sivuja taaksepäin tarkistaakseni, mitä asioista oikeastaan sanottiinkaan, vain pysyäkseni kuvaannollisilla kärryillä niiden poukkoillessa yllättäviin suuntiin. Kuitenkin Souls in the Great Machinen hienous on juuri yksityiskohdissa – kirjailija onnistuu välittämään lukijalle kuvan huolella mietitystä kokonaisuudesta, jolle ei vain ollut tilaa lopullisessa tekstissä (McMullen kertoi leikanneensa pois muun muassa tarkan kuvauksen rakentamastaan Suuren Koneen mallista, ja tuhonnut koko mallin katkerasti itkien, jottei houkutus kävisi liian suureksi).\nAmmattitaudin lailla huomioni kiinnittyi erityisesti mainiosti rakennettuun historiaan maailman taustalla: henkilöhahmot eivät aidosti tiedä menneisyydestä olennaisia seikkoja, mutta lukija voi heidän esittämistään virhetulkinnoista päätellä, miten nykypäivästä oltaisiin kenties voitu päätyä tällaiseen tulevaisuuteen. Souls in the Great Machine (tai samaan maailmaan sijoittuvat The Miocene Arrow ja Eyes of the Calculor) ei kuitenkaan anna lopullisia vastauksia, vaikka kirjan lopussa esiintyykin varsin mainio deus ex machina.\nGlobaalilla skaalalla mitattuna Souls in the Great Machine pysyttäytyy pääosin varsin pienellä alueella, joka on omalla viehättävällä tavallaan vieras eurooppalaisen kulttuuritaustan omaavalle – joskin sittemmin Sydneyssä poikenneena jouduin muuttamaan käsitystäni etäisyyksien merkityksestä niin maantieteellisessä kuin kulttuurisessakin merkityksessä. Silti tulevaisuuden maailman vetoavuutta kuvastaa, että muistan kesken lukukokemukseni kaivaneeni esiin uusimman karttakirjani (joka tosin on vuodelta 1909) ja tutkailleeni siitä kaupunkien nimiä, etäisyyksiä ja maaston korkeuseroja.\nLisäksi englanninkieliseltä kielialueelta tulevassa kirjassa on ilahduttavaa, että tulevaisuudessa käytettyihin kieliin ja niiden moninaisuuteen on kiinnitetty aidosti huomiota. Kulttuuristen ja uskonnollisten erojen tuottamiin vaikutuksiin kuten kommunikaation vaikeuteen tai vakaumuksellisuuteen on kiinnitetty paljon huomiota. Erilaisuus ja erilaiseksi syntymisen ongelma esiintyvät kirjassa tavalla, joka tuo mieleen Australian aboriginaalien lähihistorian, erityisesti ”varastetun sukupolven” valkoisiin perheisiin pakkosijoitetut lapset. Mitään kovin syvällistä tai pohdiskelevaa ei kuitenkaan kannata odottaa, ja kulttuuristen erojen tematiikasta on scifissä paljon parempiakin esimerkkejä, kuten Maureen F. McHugh’n loistava Mission Child. Siinä missä McHugh’lla yhden päähenkilön matka maailman halki tuottaa kohtaamisia toiseuden kanssa, McMullenilla tarinan kokoava teema on lopulta insinööritaito.\nTapahtumakeskeisyydestään johtuen Souls in the Great Machine, kuten muutkin saman kirjailijan teokset, on hyvin viihdyttävä lukukokemus. Hienoista ajatuksista ja ihmeentunnusta huolimatta kirja ei kuitenkaan kokonaisuutena tuottanut samaa kaunokirjallista lukukokemusta kuin esimerkiksi Perkeleen periskooppiin hiljattain arvostelemani Susanna Clarken Jonathan Strange & Mr. Norrell. McMullen pippuroi tarinansa sanavalmiiden hahmojensa huvittavilla sutkautuksilla, jotka toimivat kuin hyvät anekdootit – niiden merkitys on täysin sidoksissa kontekstiinsa. Vitsi on hauska, koska se koskee juuri tiettyä hahmoa ja tiettyä tilannetta. McHugh, Clarke, tai oma kestosuosikkini Ursula K. LeGuin tuottavat kauniita lauseita, joita lukiessa voi vain ihailla heidän kielellistä lahjakkuuttaan, ja joiden hienous on ymmärrettävissä myös alkuperäisen yhteytensä ulkopuolella.\nposted by Hanna Järvinen @ 12:20 0 comments


valokuvien yhdistäminen -blogit - Sivu 1 - Blogivirta.fi\nTänään on 22.07.2019 10:32 ja nimipäiviään viettävät: Leena, Matleena, Leeni, Lenita, Magdalena, Malin, Lena ja Madeleine. Käytämme EVÄSTEITÄ | MOBIILIVERSIO M.BLOGIVIRTA.FI\nHae uutisista sanalle valokuvien yhdistäminen\nStoori\t- 10.02.2019 13:32\nValokuvaaminen on aina ollut mulle rakas harrastus, mutta täällä blogissa harvemmin jaan valokuvauskuviani. Erottelen blogikuvauksen ja harrastusvalokuvauksen, sillä blogikuvaus on mulle lähinnä kuvien sommittelua ja harrastusvalokuvaus kauniiden hetkien ikuistamista kuviin (jos ymmärrätte mitä tarkoitan). Ajattelin kuitenkin tämän postauksen pyhittää ainoastaan valokuvauskuvilleni. Esiteltäviä kuvia olisi ollut vaikka kuinka paljon, mutta valitsin tähän postaukseen suosikkini...


Veturitallin höyryveturi 100-vuotias - Salon Tiedotteet\nJulkaistu 19.4.2021 10:24\nTaidemuseo Veturitallin sisäpihan maskotti, mallin 656 höyryveturi, on valmistettu Tampereella Tampellan tehtailla vuonna 1921 eli tasan 100 vuotta sitten. Veturi on yksi pienikokoisimmista VR:n käytössä olleista höyryvetureista. Kana-lempinimensä veturi sai tyypilleen ominaisen nokkivan kulkutavan johdosta. Kyse on pienikokoisesta järjestelyveturista, jota aikanaan käytettiin junien siirtelyyn ratapihoilla. Taidemuseon pihalle veturi saapui maaliskuussa1998 Haapamäen veturipuistosta. Kana oli toiminut mm. Lahdessa, Kotkassa ja Kouvolassa vuoteen 1970 asti, jolloin se poistettiin liikenteestä. Haapamäen veturipuistoon veturi siirrettiin kesällä 1986 Lievestuoreen asemavarikolta. Haapamäen Museoveturiyhdistyksen jäsenet entistivät veturin asun ennen siirtoa Saloon.\nVeturitallin veturi on vuodelta 1921\nMuseon sisällä voi nähdä sunnuntaihin 25.4. asti vanhoja Salo-valokuvia näyttelyssä Ympäri mennään, yhteen tullaan ja galleria Sivuraiteella paimiolaisen Raili Mikkosen veistoksia. Veturitalli on suljettu 26.4.-14.5. näyttelyn vaihdon johdosta. Museon kesänäyttely Aito vai ei? esittelee 15.5.-5.9. monipuolisen sekä vanhempaa että nykytaidetta käsittävän kokonaisuuden, joka herättää kysymyksiä taideteoksen aitoudesta ja alkuperästä, sekä visuaalisesti tarjoaa uusia kiinnostavia näkökulmia Suomen taiteen historiaan.\nSalon taidemuseo Veturitalli, Mariankatu 14, puh. 02-7784892.


EQLS 2016 - Menetelmät | Eurofound\nEQLS 2016 - Menetelmät\nEurofoundin tavoitteena on kerätä Euroopan elämänlaatututkimuksen avulla vertailukelpoisia ja luotettavia tietoja elämänlaadusta eri puolilla Eurooppaa. Menetelmiä on vähitellen parannettu saatujen kokemusten perusteella ja tutkimusmenetelmien viimeisimmän kehityksen mukaisesti.\nEuroopan elämänlaatututkimuksen 2016 toimeksisaaja: Kantar Public, Belgia.\nKattavuus: 28 EU:n jäsenvaltiota sekä Albania, entinen Jugoslavian tasavalta Makedonia, Montenegro, Serbia ja Turkki.\nKenttätyökausi: Syyskuusta 2016 helmikuuhun 2017 EU28:ssa, marraskuusta 2016 maaliskuuhun 2017 ehdokasmaissa.\nKohdepopulaatio: Edellä mainittujen maiden vähintään 18-vuotiaat asukkaat.\nOtos: Monivaiheinen, ositettu satunnaisotos kussakin maassa. Laadukkaiden rekisterien saatavuudesta riippuen otanta suoritettiin käyttämällä yksilötason, kotitaloustason ja osoitetason rekistereitä tai satunnaiskulkuun perustuvalla menetelmällä tehtyä poimintaa. Maakohtaiset otannat ositettiin alueen ja kaupungistumisasteen mukaan. Kussakin ositteessa valittiin satunnaisvalinnalla ensiasteen otantayksiköitä väestön koosta riippuen. Sen jälkeen jokaisesta ensiasteen otantayksiköstä valittiin satunnaisotos yksilöitä tai kotitalouksia. Lopuksi valittiin jokaisesta kotitaloudesta vastaaja satunnaisotannalla, paitsi jos käytettiin yksilötason rekistereitä.\nOtoskoko: Otoksen tavoitekoko oli useimmissa maissa 1 000. Tiettyjen maiden suuremman väestön huomioon ottamiseksi tavoite nostettiin 1 300:aan Yhdistyneessä kuningaskunnassa, 1 600:aan Saksassa ja 2 000:een Turkissa. Eurofound antoi maille myös mahdollisuuden täydentää otosta. Italia tarttui tähän mahdollisuuteen, ja siten otoksen tavoitekoko oli tässä maassa 2 000. Haastateltavien otoksen kokonaismäärä kaikissa Euroopan elämänlaatututkimuksen 2016 kattamissa 33 maassa oli 36 908.\nTutkimuksen ja haastattelujen tyyppi: Tutkimus perustui kasvotusten vastaajan kotona ja maan jollakin virallisella kielellä tehdyissä haastatteluissa käytettyihin kyselylomakkeisiin. Haastattelut kestivät EU:n 28 jäsenvaltiossa keskimäärin 40 minuuttia ja ehdokasmaissa 35 minuuttia.\nLaadunvarmistus: Eurofoundin tutkimuksissa noudatetaan Eurostatin kehittämiä Euroopan tilastojärjestelmän laatukriteerejä. Varmistaakseen laadukkaat tulokset Eurofound ja sen toimeksisaaja tekivät suuren määrän laaduntarkastuksia tutkimuksen valmistelun ja toteutuksen aikana.\nLisätietoa on vuoden 2016 Euroopan elämänlaatututkimuksen teknisessä raportissa.


Vuosi ja kahdeksan kuukautta - SYDÄMEN asialla\nMeidän pieni mies täyttää keskikesän kuumuuden alla vuoden ja kahdeksan kuukautta. Ei mikään erityinen virstanpylväs iän kannalta tämä, jolloin tehdä kooste tästä pienestä pakkauksesta täyttä rakkautta ja tappuraa. Kuitenkin aika hyvä hetki tehdä pieni kooste itselleen muistiin, millainen on meidän täynnä elämää ja tahtoa (ja aika rutkasti) oleva taapero, kun pojan kehitys on tuntunut ottaneen suuria askelia. Ihan näin ohimennen sanoen on aika uskomatonta, että olemme nyt tässä taaperovaiheessa, jossa on kaukana ne yöttömät yöt pienen tissimiehen kanssa. Pieni niisk.\nJa nyt esittelen teille meidän lyhyessä ja kiinteässä tietopaketissa. Olkaa niin hyvät!\nTämä meidän mies on nukkunut aina huonosti. Oikeastaan näistä unista ja unikoulun vaikutuksestamme elämäämme voisi tehdä ihan oman postauksensa, mutta lyhyesti summaan nukkumisemme näin: Nukkumatti kutsuu päivän aktiviteeteista riippuen noin klo 19-20 maissa. Ennen nukkumaanmenoa iltarutiineihin kuuluu iltapala, hampaiden pesu, ehkä suihku, näin kesällä vaippasilteen unipussiin kömpiminen ja pupu toisessa kädessä ja maito toisessa kädessä olohuoneen sohvalla lepäily. Poika täytyy kantaa sylissä makuuhuoneeseen, mutta sitä ennen on saatava hyvät yöt ja pusut poskelle jokaiselta perheenjäseneltä. Vuoteessa vielä toivotetaan hyvät yöt ja lausutaan sanat hyvää yötä, Jeesus myötä. Poika tykkää myös, jos häntä kutsuu pikku-Nipsuksi (Nipsu = Pissu/Pipsu). Yöt nukutaan korvatulehduksesta riippuen läpeensä aamukuuteen, huonoina aamuina puoli kuuteen saakka (joskus unet loppuvat jo viideltä). Yöllä voi tarvita vettä, mutta muuten yöt ovat ihan ok. Sairasteluputken loputtua unet varmasti paranevat. Päiväunet ovat 1,5-2 tunnin luokkaa, ainakin aina tarhassa ja mummin kanssa. Meidän kanssa päikkäreille on käytävä yhdessä nukkumaa, jos haluaa saada pitkät unet. Muiden kanssa poika nukkuu kuin enkeli.\nPahimmat vatsaoireet ja ihottumat tuntuvat olevan mennen talven lumia. Jos ei altistuminen ja siedätys ole tehonnut, niin ainakin kesä on tuonut helpotusta allergioihin ja oireisiin. Nyt siis voimme maistella kaikkea samaa kuin kaikki muutkin. Kala ja kananmuna ovat vielä testausvaiheessa. Pojan lempparia on rusinat, juusto, jogurtti, banaani, omena, nakki, kana, hunajamurot, kaurapuuro mehukeiton kanssa.. Mitä vielä? Hienokurkku tuo mies vielä on, joten "isot" palat vihanneksia vain käyvät pureskeltavana suussa, mutta ei vielä mene kurkusta alas. Vaikka kuinka olemme alusta asti kaikkea maistelleet, niin silti tästäkin lapsesta on tullut joskus hyvinkin valikoiva ruan suhteen. Ennakkoluuloinen hän ei sentään ole, vaan kaikkea maistellaan. Poju syö hienosti itse, ellei päätä kaataa täyttä puurolautasta ruokapöydälle ja syödä sitten siitä (testattu nimittäin on). Harvoin saa enää syöttää. Tarhan alettua tammikuussa poika on syönyt itse haarukalla ja lusikalla.\nLEMPILEIKIT- JA LELUT\nVaikka kuinka yrittäisin tarjota monipuolisesti leluja, niin parhaimmat lelut ovat junarata ja autot. Hirveän hauskaa on myös kasata pino tavaroita käsiinsä ja kuljettaa niitä ympäri kämppää. Palikoilla rakentaminen sujuu aika näppärästi, kun tarpeeksi keskittyy ja pyörittelee kieltä suussa. Taaperomme osaa käyttää hyvin mielikuvitusta, eikä ole nirso lelujen suhteen. Poika voi innostua jopa H&M:än pienestä hengarista, jota hän voi pitää käsissään koko päivän. Kiikkuminen ja liukumäestä laskeminen (isoimmasta liukumäestä aina tietenkin) ovat hittejä leikkipuistossa. Paikallaan herra ei tunnu pysyvän ulkona, joten minä en vielä koe mitään ihanaa-elämyksiä penkillä istuen ja lehteä lukien. Äitiä karkuun juokseminen on myös yksi suuri huvi. Kaikenlaiset piiloleikit ja kohta minä nappaan sinut ja kutitan-leikit ovat parhaita. Pojan vieressä täytyy olla istumassa, kun hän leikkii leikkejään. Joskus tulee hetkiä, jolloin siinä samalla saan itsekin tehdä omia juttujani. Ehdottomasti lemppari pehmoleluista on Pentikin sininen unipupu!\nSanavarasto on jo sitä luokkaa, että olen armottomasti tippunut kärryiltä, mitä kaikkia sanoja pojalta tuleekaan. Sanojakin jo yhdistellään todella hyvin: mummi(n) sukka, äiti tule, äiti istu, anna lisää, isi töissä, Mimmi-sisko.. Puhetta hän ymmärtää loistavasti, jos vain niin haluaa. Poika ei ole koskaan hiljaa, ellei hän ole todella keskittynyt johonkin, jolloin suupielessä tiellä pyörivä kieli estää puhumisen. Laulujakin poika tapailee, kuten aurinko armas (hämä)häkki ja koko päivän. Laululeikit ovat mieluisia. Musiikin tahtiin heilutaan ja lauleskellaan usein. Jos sisko höpisee omia juttujaan veikan vieressä, niin poika kommentoi siskon puheita joo joo:lla tai muuten vain sanoilla.\nPOJU JA MUUT IHMISET\nPojalla on meneillään aika paha uhma ja äiti, äiti, äitii-kausi, niin silti poju tulee toimeen muiden aikuisten ja lasten kanssa. Hän huutelee jo mummien perään kovasti. Sisko on ihan ykkönen pojan elämässä ja tarhakaverien nimiä hoetaan vielä iltapalaa syödessä. Omat tarhantädit ovat mahtavia hoitajia ja poika on tykästynyt heihin ikihyväksi. Kummatkin lapset ovat vauvoina olleet tissin perään itkijöitä, eikä aina isi ole kelvannut hoitajaksi. Nyt on toinen ääni kellossa ja isi on ihan tosi hauska veikko. Isin ja äidin leikit ja jutut eroavat toisistaan, mutta sen parempi lapsille, jotta saa erilaista tekemistä ja huomioita kummaltakin. Nyt miehen ollessa työmatkoilla, poika on kysynyt joka ilta ja aamu isin perään. Ulkopuolisista ihmisistä mummit ovat seuraavaksi tärkeimmät ihmiset pojan elämässä. Sen verran sosiaalinen tapaus on tämä meidän mies, että sormella osoitellaan muita ihmisiä ja huudellaan moi melkein jokaiselle vastaantulijalle. Ei ole tullut vastaan vielä henkilöä, jota poika olisi pelännyt.\nJuu, viimeisen puolentoista kuukauden aikana meillä on pyörinyt huushollissa varsinainen pyörremyrsky. Usein niitä myrskyjä on kaksi, mutta tämä pienempi ja pippurisempi ei kuuntele minkäänlaista puhetta. Joskus kaikki on pelkkää EI:tä. Joskus pitäisi saada jotain, mutta kun vaan tietäisi mitä. Äiti ei saa jutella puhelimessa. Äiti ei saa puhua ulkona muille kuin vain hänelle. Rattaat ovat ihan out! Kiviä on kengissä ihan koko ajan. Kaikki tavarat ja kivet ja tilpehööri pitäisi saada itselleen ihan omaksi, jotta ne voi taas heittää pois minuutin kuluttua. Ja ne kaikki kamat pitäisi mahtua kahteen pieneen nyrkkiin ja auta armias, jos ne ei sinne nyrkkiin mahdu. Telkkarista olisi kiva katsoa Autot-elokuvaa, Fröbelin palikoita ja Kaunotarta ja Kulkuria (meinasin muuten kirjoittaa Kultakutria) samaan aikaan. Joskus kelpaa Muumitkin tai Touhukkaat. Suihkussa on kiva käydä, mutta huonoina päivinä suihku on ihan kääk, vaikka sinne pyydetäänkin päästä. Aikamoista pyöritystä on siis tämän taaperon pienessä mielessä, varsinkin kun kaikki tuntuu kaatuvan päälle. Rauhoittumine voi kestää aikansa ja joskus se vaatii sen, että antaa pojan huutaa. Kun hän siitä rauhoittuu, on parempi antaa olla pojan hetki itsekseen. Uhmakohtausta on turha yrittää saada ohi viemällä huomiota vaikka lentsikka-leikillä tai kutittamisella (isi on testannut nämä).\nNo, miten meidän taaperon tunnistaa muista? Hän ainakin hymyilee jatkuvasti, ellei ole juuri suurien tunteiden vallassa. Hänellä on mitä suloisin ääni, ja äiti hali on parhainta, mitä pienestä suusta voi kuulua. Myös pusut ja halittelut ovat kaikkien meidän mieleemme. Poika tykkää nauraa ja tehdä asioita, jotka naurattavat itseään ja muita (kuten alasti ympäri asuntoa juokseminen ja lopulta nakuna sohvalla pomppiminen). Sukat ovat yksi suuri pojan elämässä pyörivä juttu. Nimittäin jos sukat hän haluaa jalkaansa, niin silloin ne on myös pistettävä. Viikonloppuna mummin ollessa lapsenvahtina poika vänkäsi helteestä huolimatta omaan jalkaansa sukat, sillä mummilla oli myös sukat jalassa. Sukat täytyy myös olla oikeanlaiset. Hän varmaan valikoi ne fiiliksensä mukaan. Jos sukka on huonosti, se kyllä kerrotaan heti ja asia (eli sukka) täytyy korjata. Sukkien pois vetely jaloista on ollut ihan alusta asti tosi hauskaa tekemistä. Toinen pojan sydäntä lähellä ja päänvaivaa aiheuttava aihe on roskat. Poika siivoaa tunnollisesti kodin nurkista löytyviä roskisa keittiön roskikseen. Jos käsissä on joku hius tai nukan palanen, niin se täytyy saada heti pois. Kokkia, poika huutaa! Ei ole meidän poika myöskään mitään ilman tititii:tä, eli ruokailun jälkeen syötäviä ksylitolpastilleja. Niitä täytyy saada kolmesti päivässä. Useamminkin, jos vain vanhemmat antaisivat.\nTaaperomme on siis mitä ihanin tapaus pippurisesta luonteesta huolimatta. Näin menneitä muistellen tämä taaperoaika on erilaista. Pojan luonne on paljon vilkkaampi ja eläväisempi kuin siskonsa aikanaan. Onhan tuo tyttökin aikamoinen pakkaus, mutta taaperona hän tuntui olevan vähän rauhallisempi. Vaikka olemme nyt kaksi pojan kanssa, niin ihan lomaksi ei tätä voi kutsua. Nautin ajastani kuitenkin suuresti, enkä vaihtaisi tätä pois mihinkään. Poikamme on tuonut valoa ja rakkautta elämäämme. Niin ihana hän on. Purkitan tämän hetken sen ylä- ja alamäkineen ja muistelen tätä aikaa lämmöllä.\nAvainsanoja lapset , lasten kehitys , minun mietteitäni , Titiuu , äitiys\nElli76 25. kesäkuuta 2013 klo 15.33\nIhana postaus pikkuhurmurista! Mulla on tekeillä vastaavanlainen postaus neiti Tahtotaaperosta :-)\nEevi 25. kesäkuuta 2013 klo 19.32


Henkilöautoja liikenteessä yli 2,5 miljoonaa - ePressi\nKesäkuun lopussa Suomen teillä oli liikenteessä 2,52 miljoonaa henkilöautoa selviää Liikenteen turvallisuusvirasto Trafin tilastoista. Kaikkiaan ajoneuvoliikennerekisterissä oli 4,77 miljoonaa liikennekäytössä olevaa ajoneuvoa, mikä on 2,5 prosenttia enemmän kuin vuodenvaihteessa. Viime kesään verrattuna ajoneuvoja on liikenteessä 1,7 prosenttia enemmän.\nHenkilöautoja liikenteessä 26 000 enemmän kuin viime kesänä\nHenkilöautoja oli kesäkuun lopussa liikenteessä 2,9 prosenttia enemmän kuin vuoden vaihteessa – kaikkiaan siis 2,52 miljoonaa. Vuoden 2009 kesään verrattuna henkilöautojen määrä liikenteessä on kasvanut reilun prosentin eli lähes 26 000 autoa.\nDieseleiden osuus liikenteessä olevista henkilöautoista oli kesäkuun lopussa 19,6 prosenttia. Vuodenvaihteessa osuus oli 18,7 prosenttia. Muilla kuin pelkällä bensiinillä tai dieselillä kulkevia henkilöautoja oli rekisteröity liikennekäyttöön 724.\nSuosituimpien henkilöautomerkkien kahden kärki säilyi; eniten teillä liikkuu Toyotia ja Volkswageneita. Kolmanneksi eniten oli Fordin ja Opelin ohitse nousseita Volvoja.\nLiikennekäytössä olevien kuorma-autojen määrä kasvoi selvästi\nLiikennekäytössä olevien kuorma-autojen määrä kasvoi vuoden vaihteeseen verrattuna 5,3 prosenttia, pakettiautojen 1,8 prosenttia ja linja-autojen määrä pysyi ennallaan. Vuoden 2009 kesään verrattuna kuorma-, paketti- ja linja-autoja oli liikenteessä hieman enemmän.\nKaikkiaan liikennekäytössä oli kesäkuun lopussa 2,93 miljoonaa autoa, mikä on 2,9 prosenttia enemmän kuin vuodenvaihteessa.\nKevyitä nelipyöriä liikenteessä viidennes enemmän kuin viime kesänä\nKevyitä nelipyöriä, joihin mm. mopoautot kuuluvat, oli liikenteessä 6 497, mikä on 9,4 prosenttia vuodenvaihdetta enemmän. Viime kesään verrattuna kevyitä nelipyöriä on liikenteessä 18,1 prosenttia enemmän. Nelipyöriä, joihin suuri osa ns. mönkijöistä kuuluu, oli liikennekäytössä 13 940, mikä on 3,8 prosenttia enemmän kuin viime vuoden lopussa ja 6,0 prosenttia enemmän kuin viime kesänä.\nMoottoripyöriä oli liikennekäytössä 216 094, mikä on 2,98 prosenttia enemmän kuin vuodenvaihteessa ja 4,1 prosenttia enemmän kuin viime kesänä. Kesäkuun lopussa mopoja oli liikenteessä 221 465, mikä on 3,9 prosenttia enemmän kuin vuodenvaihteessa ja viime vuoden kesään verrattuna kasvua on 4,1 prosenttia.\nPerävaunujen määrä liikenteessä kasvoi\nYli 750 kg painavien perävaunujen määrä liikenteessä kasvoi vuoden alusta 2,3 prosenttia ja viime kesästä 5,5 prosenttia. Puoliperävaunujen määrä liikenteessä sen sijaan laski hieman. Matkailuperävaunujen määrä liikenteessä kasvoi prosentin ja kevyiden perävaunujen pari prosenttia.\nLiikennekäytössä olevat ajoneuvot maakunnittain 30.6.2010\nKuntakohtaiset tilastot koko ajoneuvokannasta sekä liikennekäytössä olevista ajoneuvoista Trafin sivuilla osoitteessa www.trafi.fi/kantatilasto


Tiistai, 10.02.2009 | Timo Heinonen\nBlogi, tiistaina 10.02.2009\nKollegani Ben Zyskowicz ja Sanna Perkiö olivat tänään äänessä Pääkaupungin Kokoomusnaisten Talouden näkymiä -seminaarissa. Erinomainen semma ja todella mielenkiintoisia asiantuntijapuheenvuoroja. Tällaisille on aina tilausta.\nAikainen herätys tänään. Tiukka eduskuntaviikko starttaamassa ja nyt ei todellakaan ole aikaa mihinkään muuhun. Eduskunnassa pitkiä päiviä luvassa ja salikeskustelujen lisäksi myös valiokunnissa isoja ja vaikeita asioita pöydällä. Mutta hoidetaan ne.\nKeskustelu lisäydinvoimasta myös kiihtyy. Itse olen suhtautunut ydinvoiman lisärakentamiseen lähtökohtaisesti myönteisesti. Se on tärkeä tukipilari uusiutuvan energian rinnalla jonka käyttöä tullee ehdottomati samalla lisätä. Mutta itse en kauhean innostunut ole esimerkiksi Venäjän tuontienergian varassa elämisestä tai ainakaan tämän riippuvuussuhteen lisäämisestä. Hyviä esimerkkejä ongelmista löytyy tältäkin vuodelta Euroopan kaasuhanakinoista. Meillä tuollainen energiansaannin katkaisu olisi nopeasti kohtalokasta näissä pakkasissa. Ja on myös totta, että mieluummin ostan suomalaista ydinenergiaa kuin niin, että tarpeemme kasvaessa Venäjä lisää ydinvoimaa itärajamme takana ja myy sähköä sieltä sitten Suomeen. Siksi suhtaudun lähtökohtaisesti myönteisesti lisäydinvoimanrakentamiseen jos ja kun siihen maassamme on tarvetta. Meidän tullee turvata maamme varsin hyvä energian omavaraisuusaste tulevaisuudessakin. Ehkä mieluumminkin jopa lisätä sitä.\nAiheeseen otti kantaa tänään myös Hesarissa Paavo Lipponen. Lipponen liputti jopa kolmen uuden ydinvoimalan puolesta Energia-lehdessä. Lipposen mukaan maallamme tullee olla riittävä sähköntuotantokapasiteetti, ettemme joudu pohjoismaisilla sähkömarkkinoilla Norjan ja Ruotsin armoille. Tämä on varsin perusteltu kanta kyllä. On myös totta sekin, että sähköverkkojemme integrointi Baltianmaiden kanssa vaatii kapasiteettia kriisitilanteita varten. Lipposen mukaan tarvitsemmekin yhden reaktorin teollisuuden tarpeisiin, mutta samaan aikaan toisen, siksi, että sähköntuonti Venäjältä saadaan korvattua. Kolmas lisätarve syntyy Loviisasta missä kaksi rektoria tullee tiensä päähän ja korvausikään 2020-luvulla. Nyt onkin jätetty jo kolme rakennushakemusta. Yhden on jättänyt Teollisuuden Voima ja kaksi muuta hakemusta Fortum ja Fennovoima.\nEnsimmäinen aamun palaveri jo kohta painaa päälle. Palataan aiheisiin.\nTänään saimme eduskunnassa työn todenteolla myös salissa käyntiin. Pääministeri kertoi alustukseksi hieman tulevan kevään ja vuoden asioista ja tämän ympärillä kävimme pitkän ja perusteellisen keskustelun mm. taloudesta, kuntien tilanteesta tästä näkökulmasta ja myös muista tulevista aiheista. Samoja aiheita pyörittelimme myös Ylen Politiikan Puhemyllyssä tänään iltapäivällä ja samat teemat esillä osittain myös illan Helsingin Kokoomuksen naisten eduskunnassa järjestämässä talousillassa. Tuhti paketti siis ajankohtaista tietoa hieman eri näkökulmista. Juuri hetki sitten istunto päättyi ja itse sain pitää koko pitkän keskustelun viimeisen puheenvuoron. Mutta se ei tarkoita että keskustelu päättyisi vaan ennen muuta me kokoomuksesta peräänkuulutimme tässäkin keskustelussa nyt rakentavaa henkeä ja uusia avauksia joka suunnalta. Ja niitä toivottavasti vielä tulleekin.\nLakivaliokunnassa saimme tänään myös merkittävästi eteenpäin alkoholilainsäädännön hitaasti edennyttä uudistustyötä. Katsotaan josko siitäkin saisimme valmista vielä lähiaikoina ja myös sivistysvaliokunnassa tänään hyvin eteenpäin työmme innovaatiopolitiikan ympärillä. Selonteko siis meidän pöydällä nyt. Mutta tänään illalla vielä puolustusministerin tapaaminen eli kohta sinne. Työpäivä siis saa jatkua.


Vuokrataan kerrostalo Yksiö - Kerava Keskusta Santaniitynkatu 23\n1H+KT , kerrostalo, 648 €/kk, 28,5 m²\nvuokrahuoneisto, Kerava, Keskusta, Santaniitynkatu 23\nNyt vuokrattavana 4. kerroksen yksiö, jossa astianpesukone, laminaattilattiat ja lasitettu parveke. Vuokravakuus 1kk, vuokrasopimus on toistaiseksi voimassaoleva. Asuntoa voit hakea jättämällä hakemuksen Ilmarisen kotisivuilla.\nVuonna 2018 valmistuneessa Santaniitynkatu 23:n kohteessa on 100 laadukasta kotia: yksiöistä (26,5 m2) aina neljän huoneen perheasuntoihin (63,5 m2). Asunnoissa on vaaleat ja laadukkaat pintamateriaalit, laminaattilattiat, astianpesukoneet, sälekaihtimet ja lasitetut parvekkeet. Talossa on lisäksi pesutupa ja sauna sekä autohalli- ja katospaikkoja. Vesimaksut ja Elisan 10 M -laajakaista sisältyvät vuokraan. Lemmikit ovat sallittuja. Talo on savuton.\nSantaniitynkatu 23, 04250 KERAVA\nKeravan Santaniitynkatu 23


Elämää villa honkasalossa: Aamu Alakaa...\nT U N N U S T U KS E L L A\njonka sain HoOl:ta Lumivalkeaa-blogista.\nKovasti paljon kiitoksia halauksineen!\nTunnarin saajan pitää kertoa itestään seittemän paljastusta ja\nnyt mietin kuumeisesti,että mitähän en oo vielä paljastanu täällä??!!:)\nOon asunu lapsuuessani kuusi vuotta Ruotsissa.\nEn silti puhu ruotsia.\nEn koskaan syö kahavin kans mitään suolasta.\nHaluaisin olla kirjailija...ideoita olis...aika ei vaan riitä.\nJatkan vielä täysipäiväisenä kotiäitinä,vaikka "vauvani"täyttivät jo kolome\nJuuri nyt haluan sanoa Teille ihanat ihimiset,että olokaa\nrohkeasti sitä mitä ootta!\nSain myös toisenkin haasteen mikä liittyy kauneuenhoitoon.\nYhdyn numeroihin 5 ja 7. Ihana oot!\nIhania tunnustuksia! :) Mieki oon kirjojen kirjoittamisesta haaveksinu joskus ja kotiäitiyttä toivoisin voivani jatkaa... :')\nKiitos mahtavasta blogista, tänne on ihana tulla kun maailma vähän murjoo ja ympäristöstä tulee kommenttia että "milloin oot ajatellu mennä töihin.." lohduttaa että on meitä muitakin mahtavia ja rohkeita naisia jotka haluavat/uskaltavat hoitaa lapsensa kotona.\nKaunista kevättä sinulle Malla ja kaikille kotiäideille <3\nIhania tunnustuksia...Ole kotona lasten kanssa mahdollisimman kauan..:D\nAmelié Skábma kirjoitti...\nEn ole vielä kerinnyt tutustumaan blogiisi kuin pintapuolisesti, mutta...\nMutta! Tutustuin kotiisi juurikin soffan pohjalla teekuppi kädessäni istuen.. Sylissäni on siis uusi Toivekoti & puutarha -lehti. Aivan ihana koti teillä!!! Kylmiä väristyksiä kiiri kun kääntelin sivuja ja huokailin ihastuksesta!!\n23. maaliskuuta 2011 klo 9.51\nKurkkimassa taas. <3\nIhanaa siunattua päivää sinne teille! =O*\nLaitoin sulle s.postia. :)\n23. maaliskuuta 2011 klo 10.41\nMä oon asunnu 7 vuotta ruotsissa enkä puhu yhtään ruotsia...\nPaluu kun tapahtui täysin suomenkieliseen pikkupitäjään, en halunnu olla erilainen :D\n23. maaliskuuta 2011 klo 11.18\nMinna: mä aattelin ihan samati!!!ala-asteelle menin suomessa ja karistin kaikki oppimani pois mielestä!:)\nKIITOS kaikille ihanista viesteistä!!!!\nTerkut Amelielle ja kiitos kauniista sanoista:)\nootte ihan parhaita!! <3\n23. maaliskuuta 2011 klo 11.26\nIhania tunnustuksia :) Ja blogisi on kyllä niiiiin ihana <3 Pieni piipahdus täällä auttaa jaksamaan harmaissakin päivissä :)\n23. maaliskuuta 2011 klo 11.36\nKohta 7 on ihan mahtava! Ei saa hukata itseään se on tärkeä ohje tässä nykymaailmassa (: Arvaappa mihin ollaan miehen kanssa menossa illalla...infotilaisuuteen sijaisvanhemmille...saas nähdä jos munkin tyhjä syli rupeasi täyttymään (:\nvoi Maria!!!!kuulostaa ihanalle!!!!<3\nLindalle terkkuja <3\nIhanaa, että olet vielä kotona. Miekin päästin jäädä ensi vuodeksi vielä. No, matti on kirjaimellisesti kukkarossa...mutta täytyy opetella pihistämään menoista.\nNiin, jos et ole kotona, mitäs sitten puuhaat? Oletko ollut jossain välissä töissä?:)\n23. maaliskuuta 2011 klo 12.54\nEn osaa sanoa mikä musta tuloo isona:) aika näyttää....työhistoriani on aika kuiva:)) ennen lapsia opiskelin oppisopimuksella kaupanalalla..sitte hurahinki täysillä tähän kotiäiteilyyn..no,kerran oon kokeillu puolentoistavuojen työrupeamaa kaupassa ja arki oli rankkaa vaikka meillä oli sillon vaan kolome lasta:D\nmutta rauhas katotaan ja mietitään,toistaseks kitkutellaan näin..\n23. maaliskuuta 2011 klo 13.17\nKiitos Malla, tuo viimeinen kohta oli hienosti sanottu!! Ja vahvisti taas omaa ajatusta olla se mikä haluankin.\nHienoa, että sinä olet yhä kotona. Minäkin jään kotiin toukokuun alusta, vaikka minun vauva on jo 9v!!! =D Kaipuu kotiin vaan on niin kova, että rahattomuuden uhallakin aion sitä nyt vielä kokeilla. Haave tietty olis tehdä siellä jotain, mistä pikkasen tienais..\nJa hei, kirjottamishaave elää mullakin, ja vaikkei mitään varsinaista ideaa ole (vielä) niin ajatuksesta en vaan luovu...\nJonkin aikaa olen blogiasi seuraillut, mutta nyt kommentoin ensimmäistä kertaa. Kaunis ja ihana blogi sulla:)\nMukava kuulla, että on muitakin, jotka haluavat jatkaa kotiäitinä, vaikka "vauva/vauvat" kolme vuotta täyttävätkin. Itselläni trion nuorimmainen on kaksivuotias ja toivon, että voisin olla kotona vielä pitkään... Aika näyttää.\n23. maaliskuuta 2011 klo 15.18\nPoikkean täällä sinun luonasi aina silloin tällöin. Tulee niin hyvälle tuulelle tästä kaikesta väri-ilottelusta ja on hauska lukea sun murretta..tunnustus on ansaittu! :)\n23. maaliskuuta 2011 klo 16.13\nNiin ollaanki...ihan omia ittiäimme:)\nSul on kyl niin huippu blogi jota on tosi Ihku seurata. Sipe Joensuusta.\n2. huhtikuuta 2011 klo 1.51


Kommentoi kirjoitusta. Avainsanat: luottamustoimi, Espoo, kaupunki, Omnia\nKommentoi kirjoitusta. Avainsanat: luottamus, Espoo, opetus, Omnia\nKommentoi kirjoitusta. Avainsanat: Trump, demokratia, vaalit, Suomi, tasa-arvo\nKommentoi kirjoitusta. Avainsanat: Espoo, luottamushenkilö, palkkio, seminaari\nKommentoi kirjoitusta. Avainsanat: EU, norsunluu, WWF, sirkus, Team Rokka\nKommentoi kirjoitusta. Avainsanat: HOK-Elannon vaalit, S-ryhmä, edustajisto, vaalit\nKommentoi kirjoitusta. Avainsanat: koira, galgo, eläinsuojelu, laki\nKommentoi kirjoitusta. Avainsanat: alkoholi, tupakka, kulutus, säästö\nKommentoi kirjoitusta. Avainsanat: islam, kristinusko, pelko, halal, kosher\n2 kommenttia . Avainsanat: Taksi, Sääntely, Uber, taksiliitto, yrittäjä


Etusivu / Palvelut / Tekniset palvelut / Rakennusvalvonta / Luvanhakuohjeita rakentajalle / Rakennuslupa ja toimenpidelupa\nLuvanhakuohjeita rakentajalle/rakennuslupa ja toimenpidelupaAsiakirjat\nRakennuslupaa haetaan yhteispalvelupisteestä ja teknisestä keskuksesta saatavalla hakemuslomakkeella. Rakennusluvanhakijana tulee olla rakennuspaikan haltija, jonka tulee allekirjoittaa hakemus. Jos haltijoita on useampia, tarvitaan kaikkien allekirjoitukset tai valtakirjat. Jos rakennuspaikan haltijana on esim. yhtiö, lupa myönnetään yhtiölle eikä esim. osakkeen omistajalle. Hakemuksen voi kuitenkin allekirjoittaa osakkeen omistaja, jos hänelle on annettu valtakirja siihen.\nKaavakartta 1:2000 tai peruskartta 1:10000 - 1:20000. Ympäristökartan saa teknisestä keskuksesta.\nLomakkeitaRakennus-, purkamis- ja maisematyölupahakemus.pdf\nRakennustyön vastaava työnjohtaja ja erityisalan työnjohtaja hakulomake.pdf\nLomake jolla naapurille ilmoitetaan rakennushankkeesta ja hakemuksen vireille tulosta.pdf\nLomake jolla haetaan poikkeamista tai suunnittelutarveratkaisua.pdf\nOhje/liite maalämpökaivon/putkiston lupahakemukseen\nSelvitys jätevesijärjestelmän suunnitelmaan liitteeksi.pdf